The Weekly Beauty News: Απριλίου 2016\nΤο νέο αγαπημένο μου nude κραγιόν είναι το Patisserie από την MAC! Είναι από τη σειρά με Lustre τελείωμα, οπότε είναι αρκετά γυαλιστερό και άνετο στα χείλη. Έχει λίγο shimmer, αλλά δεν το νιώθω καν όταν το φοράω και φαίνεται λαμπερό, όχι σαν να έχει χυθεί χρυσόσκονη. Το χρώμα του είναι ουδέτερο, μια εξαιρετική ισορροπία ροζ, ροδακινί και καφέ, που το κάνει ιδανικό στο να συνοδεύσει οποιοδήποτε μακιγιάζ. Η διάρκειά του δεν είναι πολύ μεγάλη, όπως σε όλα τα πολύ ενυδατικά κραγιόν που έχω δοκιμάσει. Η απόδοση του δεν είναι πολύ έντονη, αλλά αυτός είναι και ο σκοπός των Lustre κραγιόν, οπότε δεν έχω κανένα παράπονο! Είναι ένα πολύ ευκολοφόρετο, καθημερινό κραγιόν που πάει με όλα.\nΙδανικό για άνοιξη και καλοκαίρι είναι το ρουζ της The Balm, από τη σειρά Instain, στην απόχρωση Toile. Είναι ένα όμορφο ροζ της φράουλας, πολύ ζωηρό και χαρούμενο. Μου φτιάχνει τη διάθεση κάθε φορά που το φοράω. Έχει εξαιρετική διάρκεια, τέλεια απόδοση και μπορεί να τοποθετηθεί με ένα stippling brush για πιο ελαφρύ αποτέλεσμα.\nΗ κρέμα για τα χέρια με άρωμα Strawberry Cupcake της Patisserie de bain είναι η αγαπημένη μου γιατί μοσχοβολάει, απορροφάται πολύ γρήγορα και ενυδατώνει τα χέρια μου!!!\nΤον Απρίλιο άρχισα πάλι να χρησιμοποιώ (το δεύτερο μπουκαλάκι) το Studio Fix Fluid Foundation, από την MAC, στην απόχρωση NC15. Είχα πάρα πολύ καιρό να το χρησιμοποιήσω και θυμήθηκα πόσο πολύ μου άρεσε! Μου αρέσει να το συνδυάζω με το primer για ματ αποτέλεσμα από τα Sephora και να το απλώνω με το beauty blender. Με αυτούς τους συνδυασμούς έχει μεγαλύτερη διάρκεια και πιο φυσικό τελείωμα. Το χρώμα μου ταιριάζει τέλεια και το αποτέλεσμα είναι πάντα ωραίο. Για περισσότερες πληροφορίες μπορείτε να δείτε την κριτική μου εδώ.\nΧρησιμοποίησα πολύ και ευχαριστήθηκα πάρα πολύ μέσα στον Απρίλιο την παλέτα σκιών Naturally Yours της εταιρείας Zoeva. Όλες οι αποχρώσεις είναι ουδέτερες, έχουν πάρα πολύ καλή απόδοση και διάρκεια. Συνδυάζονται άψογα μεταξύ τους και μου αρέσει η ισορροπία μεταξύ των ματ, σατινέ και shimmer υφών!\nΑυτά ήταν τα προϊόντα που ξεχώρισα μέσα στον Απρίλιο! Ποια είναι τα δικά σας αγαπημένα για τον μήνα που τέλειωσε;\nΑναρτήθηκε από The Weekly Beauty News στις 21:59 Δεν υπάρχουν σχόλια:\nΕτικέτες blush, foundation, Hand Cream, lipstick, MAC, Patisserie, Patisserie de bain, Strawberry Cupcake, Studio Fix Fluid, The Balm, Toile\nΓεια σας!!! Πάμε να δούμε ποια προϊόντα τέλειωσα το τελευταίο διάστημα!!! Είναι πολλά... οπότε καλή δύναμη! ;-)\nΔοκίμασα το Rejuvenating Frankincense Refining Cleanser από Neal's Yard Remedies και το βρήκα οκ, αλλά όχι κάτι εξαιρετικό ώστε να το αγοράσω.\nΤο καθαριστικό προσώπου Anti-Acne Wash της Hydrovit δεν μου άρεσε, γιατί ενώ άφηνε το δέρμα μου καθαρό, το άφηνε επίσης ξηρό και να με τραβάει.\nΤα Tea Tree Nose Strips από Beauty Formulas είναι τα αγαπημένα μου και τα παίρνω ξανά και ξανά.\nΗ τονωτική λοσιόν της Hydrovit δεν μου άρεσε. Είχε πολύ έντονη μυρωδιά και βρήκα ότι έκανε το δέρμα μου πιο ξηρό.\nΗ τονωτική λοσιόν με κίτρο και πρόπολη από την Apivita δεν μου άρεσε γιατί μύριζε έντονα εσπεριδοειδή και δεν είδα να κάνει κάποια ουσιαστική διαφορά στο δέρμα μου.\nΤα μαντηλάκια ντεμακιγιάζ με ρόδι από τον Korres ήταν τα αγαπημένα μου παλιότερα. Τις τελευταίες 2-3 φορές όμως, που τα πήρα, ήταν πολύ στεγνά και δεν αφαιρούσαν αποτελεσματικά το μακιγιάζ μου. Ίσως ήταν καιρό στο φαρμακείο. Ωστόσο, δεν έχω σκοπό να τα πάρω ξανά.\nΔοκίμασα δύο κρέμες για τα μάτια από την Apivita, η μία ήταν η Bee Radiant και η άλλη η Queen Bee. Δε θα αγοράσω καμία από τις δύο, γιατί δεν μου άρεσαν καθόλου. Η πρώτη ενυδάτωσε λίγο την περιοχή κάτω από τα μάτια, αλλά ακόμη και μετά από ώρες δεν την ένιωθα να έχει απορροφηθεί και είχε μία κολλώδη αίσθηση που απεχθάνομαι. Η δεύτερη απορροφήθηκε αρκετά γρήγορα, αλλά δεν ενυδάτωσε καθόλου το δέρμα κάτω από τα μάτια, το έκανε πιο ξηρό και έκανε τις γραμμές έκφρασης πιο έντονες από ό,τι είναι. Επίσης, την δεύτερη τη δοκίμασα και κάτω από το μακιγιάζ, το οποίο δεν έστρωσε καθόλου ωραία.\nΤο διφασικό ντεμακιγιάζ ματιών και χειλιών με χαμομήλι, από το The Body Shop είναι το αγαπημένο μου και το αγόρασα ξανά!\nΗ Balance Moisture Cream για λιπαρά δέρματα από Youth Lab δεν μου έκανε κάποια εντύπωση. Θα έλεγα ότι μου φάνηκε αδιάφορη. Δεν έχω σκοπό να την αγοράσω.\nΔοκίμασα την Bee Radiant, κρέμα προσώπου, με ελαφριά υφή, από την Apivita και δεν μου άρεσε καθόλου! Το δέρμα μου έβγαλε πάρα πολύ λιπαρότητα. Δεν απορροφήθηκε ποτέ εντελώς και την ένιωθα να κάθεται πάνω στο δέρμα μου και να είναι λίγο κολλώδης. Δεν θα την αγόραζα για κανένα λόγο!\nΑπό Neal's Yard Remedies δοκίμασα την Frankincense Intense Cream που δεν μου έκανε κάποια εντύπωση, αλλά δεν απευθύνεται και στην ηλικία μου, οπότε λογικό.\nΗ μάσκα λάμψης και αναζωογόνησης με ρόδι από την Apivita δεν με ενθουσίασε. Το ένα φακελάκι φτάνει άνετα για δύο χρήσεις. Από Apivita έχω δοκιμάσει κι άλλες μάσκες και οι αγαπημένες μου είναι αυτή με την πρόπολη (για λιπαρότητα & ακμή) και για ενυδάτωση μου αρέσει αυτή με την αλόη.\nΗ μάσκα peel-off με αγγούρι από την Montagne Jeunesse δεν μου άρεσε. Δεν πρόσφερε τίποτα στο δέρμα μου.\nΤο μεγαλύτερο fail προϊόν από όλα πρέπει να είναι το Clarifying Day Oil από Dr. Hauschka... Το έβαλα ένα βράδυ, μετά το καθαρισμό του προσώπου και χωρίς να βάλω άλλο serum ή ενυδατική και το επόμενο πρωί ξύπνησα με φοβερή λιπαρότητα και πάρα πολλά σπυράκια. Ακριβώς το αντίθετο από αυτό που υπόσχεται δηλαδή. Δεν πειραματίστηκα δεύτερη φορά...\nΤο αποσμητικό Born Bio με άρωμα Βανίλια δεν μου άρεσε καθόλου γιατί δεν έκανε απολύτως τίποτα!\nΤο αποσμητικό Aromaco από Lush ήταν αρκετά καλό στην αρχή, αλλά πλέον πάλιωσε και δεν λειτουργεί σωστά. Κράτησε όμως πολύ καιρό. Δε ξέρω όμως, αν θα το ξαναπάρω, γιατί προτιμώ τα roll on αποσμητικά. Ίσως κάποια στιγμή στο μέλλον...\nΤα αφρόλουτρα της Palmolive είναι αρκετά ωραία, αλλά το αγαπημένο μου είναι αυτό με το μωβ καπάκι, Pampering Touch και είναι το μόνο που θα πάρω ξανά. Το άλλο, Smooth Delight, δε με τρέλανε σαν άρωμα.\nΤέλειωσα το body milk από το The Body Shop με άρωμα καρύδα και δεν σκοπεύω να το αγοράσω ξανά. Δεν μου άρεσε, γιατί δεν απορροφάται γρήγορα, νιώθω το δέρμα μου να κολλάει μόλις το βάζω και δεν μου άρεσε όπως μύριζε (γενικά μου αρέσει η μυρωδιά της καρύδας, απλά όχι στο συγκεκριμένο).\nΤα δείγματα κρέμας σώματος από την Apivita ήταν οκ. Δεν τρελάθηκα. Περισσότερο μου άρεσαν αυτά με άρωμα γιασεμί. Το πορτοκάλι & τζίντζερ δεν μου άρεσε καθόλου σαν άρωμα. Δε σκοπεύω να τα αγοράσω σε κανονικό μέγεθος!\nΌσα σαμπουάν έχω δοκιμάσει μέχρι στιγμής από Organic Surge μου αρέσουν. Το αγαπημένο μου όμως είναι αυτό για όγκο και θα το προτιμήσω στο μέλλον. Αν βρω όμως κάποιο άλλο σε προσφορά, όπως αυτό για ενυδάτωση (Moisture Boost Shampoo) που τέλειωσα, θα το πάρω.\nΗ μάσκα για τα μαλλιά από OZ Botanics ήταν μέτρια, δεν ήταν κάτι εξαιρετικό. Την τέλειωσα, αλλά δε θα την αγοράσω ξανά.\nΔοκίμασα αυτό το δείγμα από την κρέμα μαλλιών με το extraordinary oil της L'oreal, αλλά δε μου άρεσε καθόλου. Ειδικά το άρωμά της, δεν το αντέχω καθόλου. Επίσης, βάρυνε τα λεπτά μαλλιά μου. Δεν υπάρχει περίπτωση να την αγοράσω.\nΤο σαμπουάν σε στερεή μορφή Jumping Juniper από Lush δε μου άρεσε καθόλου. Δεν καθάρισε καλά τα μαλλιά μου και δεν μου άρεσε η μυρωδιά του. Δεν κατάφερα να το τελειώσω.\nΤέλειωσα το Stay Matte Liquid Mousse Foundation, από Rimmel, στα πλαίσια του Project Pan. Μου άρεσε πάρα πολύ η φόρμουλα του και θα ήταν ιδανικό για μένα αν υπήρχε σε πιο ανοιχτή απόχρωση... Δεν έχω σκοπό να το πάρω ξανά άμεσα. Ίσως στο μέλλον όμως... για τους καλοκαιρινούς μήνες.\nΕίχα αυτό το δείγμα από το νέο foundation Les Beiges της Chanel και είπα να το δοκιμάσω αν και δεν μου ταίριαξε το χρώμα. Ήταν τουλάχιστον απογοητευτικό! Δεν το βρήκα καθόλου κολακευτικό...\nΑπό την εταιρεία Gerovital δοκίμασα την CC Cream (light) με Βατόμουρο που μυρίζει τέλεια, αλλά το χρώμα είναι αρκετά σκούρο για μένα. Είχε πολύ ωραία υφή και ικανοποιητική κάλυψη για CC, αλλά δεν έστρωσε ωραία στο πρόσωπό μου και δεν μου άρεσε που τόνιζε πόρους, σπυράκια και ξηρά σημεία του δέρματος.\nΚάποτε ήμουν ερωτευμένη με το Eyelid Primer από την ELF... πλέον το βρίσκω καλό για τα λεφτά του, αλλά έχω βρει καλύτερο primer για τα μάτια και δε θα πάρω ξανά το συγκεκριμένο.\nΤέλειωσα το Crayon khôl longue tenue (07 infinite beige), από τα Sephora, στα πλαίσια του Project Pan! Ήταν ένα καλό nude μολύβι, που έγραφε εύκολα μέσα στο μάτι και είχε αρκετά καλή διάρκεια. Δε σκοπεύω να το πάρω άμεσα, γιατί έχω πάρει ένα από την ΚΙΚΟ σε ίδια απόχρωση.\nΗ πιο σκούρα απόχρωση ήταν πάρα πολύ σκούρα και την είχα δοκιμάσει πέρσυ. Φέτος είπα να δοκιμάσω το Make Me Brow (01 blondy brows) στην ανοιχτόχρωμη απόχρωση και ήταν πάρα πολύ ανοιχτή... Η Essence πρέπει να βγάλει κι άλλες αποχρώσεις... Γενικά προτιμώ το μολύβι φρυδιών μου. Απλά μου φάνηκε ενδιαφέρον προϊόν για να το δοκιμάσω.\nΚαι τρεις απογοητευτικές μάσκαρα:\nΗ Black Magic Mascara από Eyeko δεν πρόσφερε κάτι ιδιαίτερο στις βλεφαρίδες μου. Ούτε μήκος, ούτε καμπύλη, ούτε όγκο... μόνο μουτζούρες σε σύντομο διάστημα από την εφαρμογή της...\nΗ Haute and Naughty Waterproof Mascara από την MAC δεν καταλαβαίνω πως την έχουν για αδιάβροχη... Λίγη μουτζούρα μετά από ώρες την έκανε... Το μόνο σημείο που θύμιζε αδιάβροχη είναι ότι πρώτα βγαίνει η ψυχή, τα 2/3 των βλεφαρίδων, 5-6 δίσκοι ντεμακιγιάζ και μετά... η μάσκαρα. Από αποτέλεσμα μέτρια πράγματα, ούτε μήκος, ούτε καμπύλη. Ο όγκος μπορούσε να χτιστεί και με μια πρώτη στρώση η βλεφαρίδες ήταν διαχωρισμένες και μαύρες. Ποτέ ξανά!\nΤέλος, One by One Volume Express Mascara από την Maybelline είχε όλα όσα ήθελα! Έδωσε μήκος, καμπύλη και διαχωρισμό με την πρώτη στρώση στις βλεφαρίδες μου και με μια δεύτερη στρώση υπέροχο όγκο χωρίς να τις κολλάει! Και μετά γυρνάω σπίτι και είμαι σαν ρακούν! Έχει μουτζουρώσει. Το αποτέλεσμα όμως είναι τόσο όμορφο που δίνω κι άλλες ευκαιρίες. Την αφήνω ανοιχτή να στεγνώσει λίγο. Την ξαναβάζω και αφήνει άπειρα τρίμματα κάτω από τα μάτια. Απελπισία.\n(Σημείωση: Τις μάσκαρα τις δοκιμάζω και χωρίς μολύβι στα μάτια, για να ξέρω ποιος με μουτζουρώνει. Επίσης, κάνω δοκιμές με διαφορετικά concealers, τα οποία όμως πάντα σετάρω με πούδρα.)\nΤέλειωσα το μικρό μέγεθος του Fix +, της MAC, στη διάρκεια του τρέχοντος Project Pan και μου αρέσει, αλλά επειδή έχω δύο άλλα setting sprays, δεν έχω σκοπό να το πάρω άμεσα ξανά.\nΤέλειωσε και το mini Photo Finish Primer Water από Smashbox και δεν σκοπεύω να το πάρω ξανά. Μου άρεσε σαν ιδέα, αλλά πιστεύω ότι το ίδιο αποτέλεσμα ενυδάτωσης μπορώ να το πετύχω και με ένα τονωτικό, ενυδατικό spray, όπως π.χ. αυτό με Βιταμίνη Ε από το The Body Shop. Αν και λέει ότι είναι primer, δεν είδα να επιμηκύνει τη διάρκεια του μακιγιάζ μου. Ήταν σίγουρα ένα ενδιαφέρον προϊόν!\nΕσείς τι τελειώσατε πρόσφατα και τι σας άρεσε;\nΑναρτήθηκε από The Weekly Beauty News στις 00:54 Δεν υπάρχουν σχόλια:\nΟΝΟΜΑ: Dry Shampoo\nΤΙΜΗ: € 4-5 (ανάλογα το μέγεθος και τον πωλητή), τα βρίσκετε και στα Hondos Center\nΣΥΣΤΑΤΙΚΑ: Butane, Isobutane, Propane, Oryza Sativa (rice) Starch, Alcohol,denat., Parfum (fragrance), Coumarin, Distearyldimonium Chloride, Cetrimonium Chloride\nΥΠΟΣΧΕΣΕΙΣ: Είναι ξηρό σαμπουάν για το φρεσκάρισμα των μαλλιών, χωρίς τη χρήση νερού. Απορροφά την λιπαρότητα στις ρίζες και δίνει πολύ ωραίο άρωμα στα μαλλιά κάνοντάς τα να δείχνουν φρεσκολουσμένα και να έχουν περισσότερο όγκο.\nΔΟΚΙΜΑΣΤΗΚΕ ΚΑΙ… μου άρεσε! Έχω δοκιμάσει διάφορα αρώματα, αλλά το Tropical είναι το αγαπημένο μου σταθερά και το μόνο που θέλω να αγοράζω ξανά και ξανά! Τα μαλλιά μου είναι λιπαρά στις ρίζες, οπότε αν μία μέρα δεν προλάβω να λουστώ, το ξηρό σαμπουάν είναι σωτήριο! Ψεκάζω από λίγη απόσταση στις ρίζες, αφήνω για 3 λεπτά περίπου και μετά κάνω μασάζ. Στη συνέχεια, βουρτσίζω τα μαλλιά μου και δείχνουν πολύ καλύτερα (εντάξει, όχι και φρεσκολουσμένα, αλλά απείρως καλύτερα). Τελευταία, δοκιμάζω το τρικ μίας φίλης μου και κάνω λίγο πιστολάκι στις ρίζες, αφού χρησιμοποιήσω το ξηρό σαμπουάν. Κάνει τα μαλλιά να δείχνουν ακόμη καλύτερα και παίρνουν και έξτρα όγκο. Προσωπικά, δεν χρησιμοποιώ κάθε μέρα ξηρό σαμπουάν. Το έχω για έκτακτες περιπτώσεις. Κάποιες κοπέλες το χρησιμοποιούν και σε φρεσκολουσμένα, στεγνά μαλλιά, για να τους δώσουν όγκο, προσωπικά όμως, δεν μου αρέσει να κάνω κατάχρηση. Με τον καιρό και τη συχνή χρήση, το αποτέλεσμα είναι η ενοχλητική ξηροδερμία .\nΕΤΥΜΗΓΟΡΙΑ: Είναι το καλύτερο ξηρό σαμπουάν που έχω δοκιμάσει και το άρωμα Tropical είναι το αγαπημένο μου. Θέλω να το έχω πάντα, για τις έκτακτες περιπτώσεις, που δεν υπάρχει η δυνατότητα να λουστώ και πρέπει να βγω στην κοινωνία.\nΑναρτήθηκε από The Weekly Beauty News στις 22:09 Δεν υπάρχουν σχόλια:\nΕτικέτες καρύδα, μαλλιά, Ξηρό Σαμπουάν, Batiste, Dry Shampoo, Tropical\nΟΝΟΜΑ: Naked Flushed\nΤΙΜΗ: € 31.00\nΣΥΣΤΑΤΙΚΑ: Talc, Mica, Squalane, Dimethicone, Zinc Stearate, Glyceryl Caprylate, Nylon-12, Boron Nitride, Silica, Magnesium Carbonate, Lauroyl Lysine.\nMay Contain: CI 77891 (Titanium Dioxide), CI 77491/77492/77499 (Iron Oxides), CI 75470 (Carmine), CI 77007 (Ultramarines)].\nΥΠΟΣΧΕΣΕΙΣ: Υπόσχεται το τέλειο τελείωμα για κάθε τόνο επιδερμίδας. Υποτίθεται ότι δίνει ένα φρέσκο αποτέλεσμα και περιέχει σωματίδια που αντανακλούν το φως...\nΔΟΚΙΜΑΣΤΗΚΕ ΚΑΙ… δεν μου άρεσε! Το bronzer σε μένα έδειχνε πορτοκαλί και εντελώς αφύσικο. Το highlighter είναι αρκετά σκούρο για μένα. Το ρουζ μόνο, μου άρεσε από χρωματική άποψη. Δεν μπορούσα να τα απλώσω και να τα ανακατέψω εύκολα, ενώ το αποτέλεσμα δεν ήταν ωραίο και ομοιόμορφο! Τα προϊόντα είναι πολύ πουδρένια και κάθε φορά που το πινέλο μου ερχόταν σε επαφή με κάποιο από αυτά, έβγαινε μεγάλη ποσότητα σκόνης (ειδικά με το highlighter). Η διάρκειά τους ήταν μέτρια, μου κρατούσαν για περίπου 5 ώρες και μετά ξεθώριαζαν αρκετά. Δεν έχουν κάποιο άρωμα, το οποίο για μένα είναι στα θετικά. Η συσκευασία είναι λεπτή, περιέχει καθρέφτη και είναι πρακτική για ταξίδια. Το τελείωμα του ρουζ και του bronzer είναι σατινέ. Το highlighter δεν έχει κομμάτια glitter.\nΕΤΥΜΗΓΟΡΙΑ: Είναι πολύ ακριβό προϊόν και η ποιότητά του για μένα δεν ήταν καθόλου ικανοποιητική. Επίσης, τα χρώματα του bronzer και του highlighter δεν μου ταιριάζουν καθόλου!\nΑναρτήθηκε από The Weekly Beauty News στις 17:19 Δεν υπάρχουν σχόλια:\nΕτικέτες blush, bronzer, highlighter, Naked, Naked Flushed, Trio, Urban Decay\nΑναρτήθηκε από The Weekly Beauty News στις 22:46 Δεν υπάρχουν σχόλια:\nΓια μένα τα καθαρά εργαλεία στο μακιγιάζ παίζουν τεράστιο ρόλο στο πως θα λειτουργήσουν τα προϊόντα που απλώνουμε!\nΤο πόσο συχνά πρέπει να πλένουμε τα πινέλα μας είναι θέμα προσωπικό και εξαρτάται από την κατάσταση στην οποία είναι το πρόσωπό μας (αν έχει ακμή ή άλλο πρόβλημα) και πόσο συχνά τα χρησιμοποιούμε.\nΠροσωπικά τα πινέλα για τον foundation τα χρησιμοποιώ μόνο μία φορά και μετά τα πλένω κανονικά (με σαπούνι και νερό). Τα υπόλοιπα τα χρησιμοποιώ περισσότερες φορές εφόσον τα έχω καθαρίσει τοπικά με ένα spray, όπως αυτό των Sephora.\nΨεκάζω σε ένα κομμάτι χαρτί κουζίνας και μετά περνάω το πινέλο μου με κυκλικές κινήσεις πάνω στο χαρτί και επαναλαμβάνω μέχρι να καθαρίσει/να μη βγάζει άλλο προϊόν.\nΤακτικά πλένω τα πινέλα μου με χλιαρό νερό και κάποιο ήπιο σαπούνι ή σαμπουάν. Χρησιμοποιώ είτε το πολύ γνωστό πια γάντι σιλικόνης από τα Jumbo (που το βρίσκεται στα είδη για την κουζίνα) είτε το νέο gadget από την Real Techniques, το οποίο με έχει βολέψει περισσότερο από το γάντι. Βρέχω πρώτα το πινέλο μου, βάζω λίγο σαπούνι στην μικρή πλαστική παλέτα (ή στο γάντι) και κάνω κυκλικές κινήσεις μέχρι να καθαρίσει από το προϊόν το πινέλο. Το ξεπλένω πολύ καλά, αφαιρώ με το χέρι το νερό από τις τρίχες του πινέλου και το αφήνω ξαπλωμένο σε μια καθαρή πετσέτα να στεγνώσει. Πρόσφατα, πήρα από το Amazon ένα brush tree όπου κρεμάω ανάποδα τα πινέλα για να στεγνώσουν. Το βρίσκω πολύ πρακτικό γιατί δεν πάει νερό εκεί που είναι κολλημένες οι τρίχες του πινέλου και στεγνώνουν πιο γρήγορα σε σχέση με όταν είναι ξαπλωμένα!\nΕσείς κάθε πότε καθαρίζετε τα πινέλα σας και με ποιον τρόπο;\nΑναρτήθηκε από The Weekly Beauty News στις 23:44 2 σχόλια:\nΕτικέτες καθάρισμα, μακιγιάζ, Πινέλα, Brushes, cleaning, makeup\nΣε αυτή την ανάρτηση θα γυρίσουμε πίσω στον χρόνο και θα δούμε ποια από τα αγαπημένα του Απριλίου 2015 είναι ακόμη αγαπημένα, ποια τέλειωσαν, ποια αγόρασα ξανά και ποια... δεν μου αρέσουν πλέον! Πολλές φορές ένα προϊόν που μας αρέσει πολύ στην αρχή, δε μας αρέσει στη συνέχεια ή και αντίστροφα για διάφορους λόγους!\nΤο blog post με τα αγαπημένα Απριλίου 2015 είναι εδώ.\nThe Balm - The Nude Dude\nΕξακολουθεί να μου αρέσει πάρα πολύ αυτή η παλέτα, αλλά για να είμαι ειλικρινής, έχω πολύ καιρό να την χρησιμοποιήσω. Νομίζω όμως, ότι είναι μια καλή ευκαιρία να την ξαναβάλω στην καθημερινή μου ρουτίνα και την θυμηθώ ξανά!\nL'Oreal - La Palette Nude Rose\nΔεν είναι πια ανάμεσα στις αγαπημένες μου παλέτες σκιών, γιατί έχω πλέον άλλες με καλύτερη απόδοση και διάρκεια, σε παρόμοιες αποχρώσεις. Οπότε, δεν χρησιμοποιώ και τόσο την συγκεκριμένη παλέτα πια.\nRimmel London - Lasting Finish Concealer\nΟι δρόμοι μας χώρισαν γιατί ανακάλυψα ότι δεν ταιριάζουμε πια όσο νόμιζα! Το Studio Finish Concealer της MAC έχει ίδια και καλύτερη κάλυψη, αλλά το χρώμα NC20 μου ταιριάζει πολύ καλύτερα από αυτό της Rimmel...\nRimmel London - Stay Matte Mouse Foundation\nΤο τέλειωσα πολύ πρόσφατα! Μου άρεσε πάρα πολύ ως το τέλος! Το μόνο μου θέμα είναι η απόχρωση που είναι λίγο πιο σκούρα. Μακάρι να έβγαινε και σε πιο ανοιχτό χρώμα! Προς το παρόν έχω να χρησιμοποιήσω άλλα foundation, αλλά μπορεί να το πάρω ξανά στο μέλλον, ίσως για καλοκαίρι αν και κακά τα ψέματα, ποτέ δεν μαυρίζω... Ίσως, να μαζέψω υπογραφές από όλες εμάς τις Χιονάτες να βγάλουν πιο ανοιχτές αποχρώσεις!\nBurt's Bees - Lip Balm with Pomegranate Oil\nΤο έχω ακόμη. Είναι πάντα μέσα στην τσάντα μου και το χρησιμοποιώ! Εξακολουθεί να μου αρέσει πολύ!\nΑναρτήθηκε από The Weekly Beauty News στις 20:14 Δεν υπάρχουν σχόλια:\nΕτικέτες 2015, απρίλιος, april, favourites, flashback, throwback\nΟΝΟΜΑ: Studio Finish Concealer\nΤΙΜΗ: € 19.00\nΣΥΣΤΑΤΙΚΑ: OCTINOXATE 5.00%, TITANIUM DIOXIDE 2.00%, OCTYLDODECANOL, SYNTHETIC BEESWAX, COPERNICIA CERIFERA (CARNAUBA) WAX, SILICA, HYDROGENATED POLYISOBUTENE, SIMMONDSIA CHINENSIS (JOJOBA) SEED OIL, TOCOPHEROL, ASCORBYL PALMITATE, POLYBUTENE, PVP/HEXADECENE COPOLYMER, ALUMINA, STEARIC ACID, [+/-(MAY CONTAIN) TITANIUM DIOXIDE (CI 77891), IRON OXIDES (CI 77491, CI 77492, CI 77499), CHROMIUM OXIDE GREENS (CI 77288)]\nΥΠΟΣΧΕΣΕΙΣ: Αντηλιακή κάλυψη με δείκτη SPF 35. Μακρά διάρκεια (ως 12 ώρες). Κρεμώδες. Ελέγχει την λιπαρότητα. Πλούσιο σε αντιοξειδωτικά. Ανθεκτικό στο νερό. Χωρίς άρωμα. Δεν προκαλεί ακμή.\nΔΟΚΙΜΑΣΤΗΚΕ ΚΑΙ… μου άρεσε! Δε θυμάμαι καν πόσες φορές το έχω πάρει αυτό το concealer! Τουλάχιστον 3-4 ως τώρα! Το βρίσκω ιδανικό για την κάλυψη ατελειών στο πρόσωπο (σημαδάκια, σπυράκια, έντονες κοκκινίλες). Παρέχει υψηλή (όχι απόλυτη) κάλυψη και απλώνεται εύκολα. Είναι πολύ σταθερό και μένει για πολλές ώρες χωρίς να χάνω την κάλυψή μου. Δεν το βρίσκω κατάλληλο για την περιοχή κάτω από τα μάτια. Το έχω δοκιμάσει και ήταν βαρύ ενώ μάζεψε γρήγορα στις γραμμές έκφρασης. Όπως τα περισσότερα προϊόντα στην MAC, έτσι κι αυτό θα το βρείτε σε μεγάλη ποικιλία αποχρώσεων. Χρειάζεται πολύ λίγη ποσότητα για να καλύψετε το σημείο που επιθυμείτε και κρατάει πάρα πολύ καιρό. Συνήθως, το αλλάζω όταν λήγει, επειδή είναι ένα κρεμώδες προϊόν που έρχεται σε επαφή με το πρόσωπο δε θέλω να το χρησιμοποιώ μετά τη λήξη του (κρατάει δύο χρόνια). Δεν θυμάμαι να το έχω τελειώσει ποτέ όλο. Δεν έχει άρωμα που είναι πλεονέκτημα για μένα και δεν έχω ιδέα σε τι χρησιμεύει η κατά τόπους αντηλιακή προστασία... Δε θα παρέλειπα το αντηλιακό μου σε καμία περίπτωση!\nΕΤΥΜΗΓΟΡΙΑ: Κλασσικό, αγαπημένο μου προϊόν! Ιδανικό για την κάλυψη ατελειών του προσώπου και όχι για την περιοχή κάτω από τα μάτια.\nΑναρτήθηκε από The Weekly Beauty News στις 14:41 Δεν υπάρχουν σχόλια:\nΕτικέτες ακμή, καλλυντικά, κάλυψη, μακιγιάζ, acne, concealer, cosmetics, coverage, face, MAC, makeup, Studio Finish\nΟΝΟΜΑ: Air Mat Foundation\nΑΠΟΧΡΩΣΗ: 02 Vanilla\nΤΙΜΗ: € 13.50\nΣΥΣΤΑΤΙΚΑ: AQUA (WATER), DIMETHICONE, CYCLOPENTASILOXANE, METHYL METHACRYLATE CROSSPOLYMER, CAPRYLYL METHICONE, PROPYLENE GLYCOL,PEG/PPG-18/18 DIMETHICONE, ALUMINUM STARCH OCTENYLSUCCINATE, SODIUM CHLORIDE, ISONONYL ISONONANOATE,PEG-10 DIMETHICONE, ZINC PCA, SILICA, PHENOXYETHANOL, TOCOPHERYL ACETATE, DISTEARDIMONIUM HECTORITE, LYSOLECITHIN, CHLORPHENESIN, PARFUM (FRAGRANCE), DIMETHICONE CROSSPOLYMER, PEG/PPG-19/19 DIMETHICONE, CASSIA ANGUSTIFOLIA SEED POLYSACCHARIDE, ALCOHOL DENAT., LAUROYL LYSINE, DISODIUM EDTA, GERANIOL, LINALOOL,GOSSYPIUM HERBACEUM (COTTON) EXTRACT,\nTRIETHOXYCAPRYLYLSILANE, METHICONE, TOCOPHEROL.\n[+/- (MAY CONTAIN): MICA, CI 77007 (ULTRAMARINES), CI 77491, CI 77492, CI 77499 (IRON OXIDES), CI 77891 (TITANIUM DIOXIDE), CI 77288 (CHROMIUM OXIDE GREENS), CI 77742(MANGANESE VIOLET)]\nΥΠΟΣΧΕΣΕΙΣ: Ματ τελείωμα. Μακρά διάρκεια ως 24 ώρες. Δεν ξηραίνει το δέρμα. Ελαφρύ στο δέρμα και το αφήνει να αναπνέει. Υψηλή κάλυψη.\nΔΟΚΙΜΑΣΤΗΚΕ ΚΑΙ… δεν μου άρεσε. Το βασικότερο πρόβλημά μου ήταν η απόχρωση. Η πιο ανοιχτή (με κίτρινους υποτόνους) ήταν πολύ σκούρα για μένα. Όσο περνούσε η ώρα έγινε ακόμη πιο σκούρα και πορτοκαλί. Στην αρχή το αποτέλεσμα ήταν εντελώς ματ και το foundation στεγνώνει αμέσως και γίνεται σχεδόν πουδρένιο. Παρόλα αυτά, έβαλα ελάχιστη πούδρα για να το σετάρω. Μετά από δύο ώρες άρχισε να εμφανίζεται διακριτικά η λιπαρότητα. Όσο περνούσε η ώρα τόσο περισσότερη λιπαρότητα έβγαζα. Φυσικά, μπορώ να ταμπονάρω με ένα χαρτομάντηλο, να αφαιρέσω την έξτρα λιπαρότητα και να σετάρω με λίγη πούδρα ξανά. Επίσης, με ένα primer για ματ αποτέλεσμα κρατάει περισσότερο. Δε μου αρέσει όμως να ασχολούμαι με τη βάση κάθε δυο ώρες. Θέλω σταθερά προϊόντα που θα μου κρατήσουν αξιοπρεπώς για τουλάχιστον 7 ώρες. Βρήκα τη διάρκεια μέτρια και όσο περνούσε η ώρα, τόσο τα φυσικά έλαια του προσώπου διέλυαν το προϊόν στην ζώνη Τ. Στα ξηρά σημεία του προσώπου μάζεψε αντιαισθητικά στην αρχή και δεν είδα καμία βελτίωση μετά από ώρες. Η κάλυψη που προσφέρει είναι μέτρια. Όταν δοκίμασα να "χτίσω" το προϊόν, το αποτέλεσμα ήταν βαρύ και παστωμένο. Με μια λεπτή στρώση, είναι αρκετά άνετο στο δέρμα και δεν το νιώθω βαρύ. Εντύπωση μου έκανε ότι δεν μάζεψε στους πόρους, ακόμη κι όταν το δοκίμασα χωρίς primer! Έχει μια ελαφριά μυρωδιά φρεσκάδας που δε με ενόχλησε (αν και θα προτιμούσα να μην περιέχει άρωμα). Η συσκευασία του σε πλαστικό, πλακέ σωληνάριο είναι άκρως βολική, ειδικά για ταξίδια και γενικά για την αποθήκευσή του. Θα το πρότεινα σε κοπέλες με κανονικό προς μεικτό δέρμα αν βρείτε απόχρωση που σας ταιριάζει. Το πρόσωπο πρέπει να είναι απολεπισμένο και καλά ενυδατωμένο για να στρώσει καλύτερα το προϊόν.\nΕΤΥΜΗΓΟΡΙΑ: Το θεματάκι με το χρώμα δε μπορώ να το ξεπεράσω. Δε μου ταιριάζει να κυκλοφορώ σαν Oompa Loompa... Τα υπόλοιπα προβλήματα θα μπορούσα να τα προσπεράσω και να τα βοηθήσω με διάφορα τρικ αλλά το χρώμα δε σώζεται για μένα!\nΑναρτήθηκε από The Weekly Beauty News στις 13:50 Δεν υπάρχουν σχόλια:\nΕτικέτες βάση, καλλυντικά, μακιγιάζ, ματ, Μέικ απ, πρόσωπο, Air Mat, Badget, Bourjois, cosmetics, Drugstore, foundation, makeup, Vanilla\nΑναρτήθηκε από The Weekly Beauty News στις 11:59 2 σχόλια:\nΗ άνοιξη είναι η αγαπημένη μου εποχή και μου αρέσει να κάνω κάποιες αλλαγές στο μακιγιάζ μου αλλά και στα βερνίκια νυχιών.\nΠροτιμώ να φοράω έντονα ροζ, ροδακινί και κοραλί ρουζ που είναι πιο ζωντανά και ξεφεύγουν από τα πιο ήπια και μουντά που φοράω τον χειμώνα.\nΕπίσης, στα χείλη μου αρέσουν οι ροζ και οι ροδακινί αποχρώσεις, αλλά και κάποια πιο έντονα φούξια χρώματα.\nΣτα μάτια αφήνω κατά μέρος το μαύρο και το γκρι μολύβι και χρησιμοποιώ αποχρώσεις, όπως το μωβ, που συνδυάζεται πολύ ωραία τόσο με σκιές σε γήινες αποχρώσεις όσο και με ροζ, λιλά χρώματα.\nΤέλος, στα νύχια μου εναλλάσσω διάφορες παστέλ αποχρώσεις. Τα παστέλ χρώματα πάντα μου θυμίζουν την άνοιξη. Νιώθω όμως πιο άνετα να τα φοράω σε μικρές δόσεις, όπως στα νύχια για παράδειγμα.\nΕσείς ποια προϊόντα προτιμάτε να χρησιμοποιείτε την άνοιξη;\nΥ.Γ.: Στις φωτογραφίες δείχνω ενδεικτικά κάποια προϊόντα, δε χρειάζεται να έχετε τα συγκεκριμένα. Υπάρχουν σε διάφορες εταιρείες (από πολύ οικονομικές έως πολύ ακριβές) αντίστοιχες αποχρώσεις.\nΑναρτήθηκε από The Weekly Beauty News στις 12:27 Δεν υπάρχουν σχόλια:\nΕτικέτες Αλλαγή, Άνοιξη, μακιγιάζ, Νύχια, Παστέλ, Χρώματα, Change, Colours, makeup, nails, Pastels, Spring


Δημοσίευση: 19 Απριλίου 2019 21:23\n“Ας λογοδοτήσουν αυτοί που είναι υπεύθυνοι” ...τραγούδησε η Όλγα Κεφαλογιάννη προς το επικοινωνιακό επιτελείο της Ν.Δ. με αφορμή την προσπάθεια του κόμματος της αξιωματικής αντιπολίτευσης να αξιοποιήσει - με μικροκομματικό τρόπο - την συνάντηση του Κυριάκου Μητσοτάκη με τους τραγουδοποιούς!\nΗ Τομεάρχης Πολιτισμού της Ν.Δ. τόνισε δε με νόημα “εγώ δεν είμαι υπεύθυνη για τα επικοινωνιακά”!\nΤα “αλληλοκαρφώματα” στους κόλπους της αξιωματικής αντιπολίτευσης έχουν πάρει τέτοια έκταση με αποτέλεσμα πλέον στελέχη του κόμματος – όπως στην προκειμένη περίπτωση η Όλγα Κεφαλογιάννη – να μην φιλτράρουν την δημόσια δυσφορία τους.\nΕδώ ο Άδωνις Γεωργιάδης “άδειασε” τον Κυριάκο Μητσοτάκη με αφορμή την φράση του προέδρου της Ν.Δ. “...ότι δεν σημαίνει ότι εξ ορισμού είναι όλοι αθώοι”.\nΤο ερώτημα που τίθεται πλέον είναι το εξής: “Θα υπάρξουν στελέχη και υποψήφιοι της Ν.Δ. που θα επιχειρήσουν να πάρουν αποστάσεις από τους ισχυρισμούς του Βαγγέλη Μειμαράκη; Ή θα αναπαράγουν το συκοφαντικό τραγούδι της Πειραιώς βασισμένο στους στίχους του εφοπλιστή;...\nν.δ. μειμαρακης καλλιτεχνες ολγα κεφαλογιαννη


O Σκουρλέτης προειδοποιεί για προβοκάτσια: Ακροδεξιοί θα αμαυρώσουν την παρέλαση της 25ης Μαρτίου – THE PAPER\nΜιλώντας στην ΕΡΤ ο Πάνος Σκουρλέτης υποστήριξε πως ακροδεξιοί θα επιχειρήσουν να δημιουργήσουν μια «ψεύτικη εικόνα αντιδράσεων».\nΟ γραμματέας του ΣΥΡΙΖΑ κάλεσε τη Νέα Δημοκρατία να περιφρουρήσει τον εορτασμό της εθνικής επετείου και να αποστασιοποιηθεί από συγκεκριμένα κανάλια που θα δείξουν λαϊκή αγανάκτηση.\nΟ Πάνος Σκουρλέτης είπε ότι θα πρέπει όλες οι πολιτικές και κοινωνικές δυνάμεις να μιλήσουν ξεκάθαρα και να υψώσουν ένα τείχος απέναντι στο ρατσισμό και τη μισαλλοδοξία.\nΕρωτηθείς για τις αποδοκιμασίες που δέχονται στελέχη της κυβέρνησης στη Βόρεια Ελλάδα ανέφερε ότι από τη μέρα που ψηφίστηκε η Συμφωνία των Πρεσπών έχουν γίνει πάνω από 50 εκδηλώσεις, ωστόσο κάποιοι έχουν μείνει σε μεμονωμένα περιστατικά. Και όπως είπε συγκεκριμένα μέσα τα παρουσιάζουν προκειμένου να δημιουργηθούν λάθος εντυπώσεις. «Είναι επιλήψιμο και καταδικαστέο το γεγονός ότι η αντιπολίτευση δεν καταδικάζει αυτές τις ενέργειες, αυτές τις πρακτικές», είπε ο κ. Σκουρλέτης.\nΕρωτηθείς για το αποτέλεσμα των εκλογών εκτίμησε ότι «υπάρχουν όλες οι προϋποθέσεις για να έχουμε ένα νικηφόρο αποτέλεσμα«, καθώς η χώρα πλέον -αργά αλλά σταθερά- βαδίζει σε έναν διαφορετικό δρόμο, τόνισε.\nΌσον αφορά τις ευρωεκλογές σημείωσε ότι δεν θα είναι σαν τις προηγούμενες για όλη την Ευρώπη, θα είναι έντονα πολωμένες γι΄αυτό και θα πρέπει ο κόσμος να σκεφθεί πολύ πριν δώσει την ψήφο του και πρόσθεσε ότι θα είναι «θετικό το μήνυμα για εμάς».


Αυτή είναι η συνάντηση στο Σύνταγμα για το “Μένουμε Ευρώπη” | Τι λες τώρα;\nHome \_ επικαιρότητα \_ Αυτή είναι η συνάντηση στο Σύνταγμα για το “Μένουμε Ευρώπη”\nΑυτή είναι η συνάντηση στο Σύνταγμα για το “Μένουμε Ευρώπη”\nΤι λες τώρα; 29 Ιουνίου, 2015 7:16 ΜΜ\nΣε εξέλιξη βρίσκεται αυτήν την ώρα στο Σύνταγμα η νέα συγκέντρωση υπέρ της παραμονής της Ελλάδας στην Ευρωπαϊκή Ενωση και το ευρώ.\nTο κάλεσμα είχε οριστεί για τις 19:30 στη Βουλή των Ελλήνων και πλήθος πολιτών κρατώντας πανό με συνθήματα και ελληνικές σημαίες έχει ήδη κατακλύσει το κέντρο της ελληνικής πρωτεύουσας.\nΟλοι στη θέση τους, αψηφούν τη βροχή που δυναμώνει, γύρω στις 20:00\nΤην τελευταία ημέρα του προγράμματος στήριξης, οι διοργανωτές της πρωτοβουλίας «Μένουμε Ευρώπη» απηύθυναν μέσω facebook πρόσκληση συμμετοχής σε όλους υπογραμμίζοντας πως:\nΈφτασε η ώρα των μεγάλων αποφάσεων.\nΈφτασε η ώρα των μεγαλύτερων αγώνων.\nΟι ευθύνες όλων μας για την διασφάλιση του μέλλοντος της χώρας μας, είναι τεράστιες.\nΟ αγώνας για το αν θα κρατηθεί η Ελλάδα στο σκληρό πυρήνα των ανεπτυγμένων χωρών της Ευρώπης, ή θα ταυτιστεί με τις περιθωριακές χώρες της Ανατολικής Ευρώπης, της Λατινικής Αμερικής και της Αφρικής, πέφτει στις δικές μας πλάτες.\nΑν επιτρέψουμε στον ακραίο αριστερό-δεξιό συρφετό, να εξοβελίσει τη χώρα από την Ε.Ε. και από το Ευρώ, ίσως στο μέλλον δημοκρατικές κυβερνήσεις, να εκλιπαρούν, χώρες όπως η Αλβανία, η Βοσνία και η FYROM να αποδεχτούν και να συμφωνήσουν για την επανένταξή της στην Ένωση.\nΜε το δημοψήφισμα που αποφασίσθηκε με τις ψήφους ΣΥΡΙΖΑ, ΑΝΕΛ, ΧΑ στους πολίτες τίθεται χωρίς αμφιβολία η επιλογή ΝΑΙ ή ΟΧΙ στο κοινό ευρωπαϊκό νόμισμα, ΝΑΙ ή ΟΧΙ στην Ευρώπη.\nΤο δίλημμα δεν είναι ΝΑΙ ή ΟΧΙ στο σχέδιο συμφωνίας που πρότεινε η κυβέρνηση ή η τρόικα, που ούτως ή άλλως ελάχιστα διαφέρουν μεταξύ τους.\nΗ απόφαση για δημοψήφισμα δεν είναι “ηρωική πράξη αντίστασης” όπως υποκριτικά υποστήριξε ο Τσίπρας, αλλά απόπειρα διχασμού των Ελλήνων για να αποφύγει τον διχασμό στο κόμμα του. Δυστυχώς τολμά να θυσιάσει τον Λαό για να εξασφαλίσει την επιβίωση του κόμματός του και της εξουσίας του.\nΠεριθώρια εφησυχασμού δεν υπάρχουν. Αν χαθεί αυτή η μάχη, θα έχει χαθεί ο πόλεμος και δεν θα υπάρξει πλέον καμία δυνατότητα επιστροφής. Ο Λαός μας θα αντιμετωπίσει μια εθνική καταστροφή, ίσως μια νέα Μικρασιατική καταστροφή.\nΑς διατρανώσουμε λοιπόν και πάλι, την απόφασή μας να ΜΕΙΝΟΥΜΕ ΕΥΡΩΠΗ, όπως κάναμε στις 18 και στις 22 Ιουνίου.\nΑς βροντοφωνάξουμε ΝΑΙ στην Ευρώπη και ΟΧΙ στο λόμπι της δραχμής, αυτό που καθοδηγεί τις πολιτικές πρακτικές της κυβέρνησης.\nΑς συμμετάσχουμε μαζικά στο δημοψήφισμα ψηφίζοντας ΝΑΙ, για την ΕΛΛΑΔΑ, για την ΕΥΡΩΠΗ, για τη ΖΩΗ την δική μας και των παιδιών μας.\nΜε τις σφυρίχτρες μας στο Σύνταγμα Τρίτη 30 Ιουνίου, 19:30».\nΟι συγκεντρωμένοι, που τάσσονται υπέρ της επικράτησης του «ναι» στο δημοψήφισμα της 5ης Ιουλίου, κρατούν πανό και φωνάζουν συνθήματα κατά της κυβέρνησης.\nΣε τουλάχιστον 5 προσαγωγές προχώρησαν οι αστυνομικοί στην πλατεία Συντάγματος, εν αναμονή της συγκέντρωσης με σύνθημα «Μένουμε Ευρώπη».\nΠριν ακόμη ξεκινήσει η συγκέντρωση των πολιτών, άγνωστοι έκαναν την εμφάνισή τους, πετώντας φυλλάδια που έγραφαν «Γερμανοτσολιάδες, Δοσίλογοι, Προδότες. Σύντομα θα λογαριαστούμε».\nΑνάμεσα στους απλούς πολίτες ενδέχεται να εμφανιστούν και να διαδηλώσουν και πολλοί πολιτικοί από τα κόμματα της αξιωματικής αντιπολίτευσης.\nΜεταξύ εκείνων που έχουν κοινοποιήσει τη σημερινή εκδήλωση και καλούν τον κόσμο να κατέβει στο Σύνταγμα μέσα από τις σελίδες που διατηρούν στα μέσα κοινωνικής δικτύωσης είναι οι Κυριάκος Μητσοτάκης, Αδωνις Γεωργιάδης, Εύη Χριστοφιλοπούλου, Άννα Διαμαντοπούλου και Κωστής Χατζηδάκης, ενώ το παρών στη συγκέντρωση αναμένεται να δώσει κι ο δήμαρχος Αθηναίων, Γιώργος Καμίνης, αλλά κι ο δήμαρχος Θεσσαλονίκης, Γιάννης Μπουτάρης.\nΔείτε και τι έγινε στην συγκέντρωση για το ΟΧΙ εδώ.\nΠώς είναι σήμερα οι πρωταγωνιστές από το αγαπημένο μας «Ανυπότακτες Καρδιές»;\nΗ διαφήμιση των H&M για τα Χριστούγεννα αξίζει Όσκαρ.


Κριτήρια επιλογής φροντιστηρίου Γαλλικών για ενήλικες: μακριά από φροντιστήρια Γαλλικών που αλλάζουν καθηγητές σαν τα πουκάμισα! - Ευρωδιάσταση\nΑρχική »Νέα-Ανακοινώσεις-Χρήσιμα από την Ευρωδιάσταση »Γαλλικά για Ενήλικες (Αρχάριους - Προχωρημένους) »Κριτήρια επιλογής φροντιστηρίου Γαλλικών για ενήλικες: μακριά από φροντιστήρια Γαλλικών που αλλάζουν καθηγητές σαν τα πουκάμισα!\nΕφιστούμε την προσοχή των υποψήφιων σπουδαστών: δυστυχώς στις μέρες μας είναι σύνηθες φαινόμενο ορισμένα κατ’ ευφημισμόν “φροντιστήρια” (τα οποία σίγουρα δεν τιμούν τον κλάδο) να προσλαμβάνουν πρωτόπειρους καθηγητές με συμβολική ή και καθόλου αμοιβή, για ένα τρίμηνο ή ένα εξάμηνο, υπό μορφή “μαθητείας”. Όταν ολοκληρωθεί το τρίμηνο ή εξάμηνο της μαθητείας, τους διώχνουν και “προσλαμβάνουν” άλλους “μαθητευόμενους”. Πέραν της απίστευτης ανηθικότητας και της στυγνής εκμετάλλευσης νέων παιδιών που θέλουν να εργαστούν, φανταστείτε τι επίπεδο σπουδών “εισπράττει” ο σπουδαστής όταν διδάσκεται από πρωτόπειρους καθηγητές που αλλάζουν ανά λίγους μήνες.\nΠροσοχή λοιπόν! Δεν είναι όλα τα φροντιστήρια Γαλλικών ίδια ούτε το επίπεδο των καθηγητών Γαλλικών ίδιο σε όλα τα φροντιστήρια. Ο χρόνος και τα χρήματά σας είναι πολύτιμα. Οι χιλιάδες σπουδαστές μας θα σας διαβεβαιώσουν ότι επιλέγοντας Ευρωδιάσταση έκαναν μία “ψαγμένη” επιλογή. Ψάξτε το και εσείς!\nΕτικέτες: γαλλικα για ενηλικες, φροντιστηρια γαλλικων


7 Δεκεμβρίου 2017 357 Views ζώδια, κλασσική χαρτομαντεία, μελλον και σχεσεις\nΌλες οι καταστάσεις κάνουν τον κύκλο τους, και καταλήγουν και πάλι σε εσάς. Μην διστάσετε να προβείτε σε αλλαγές, σε οτιδήποτε πιστεύετε ότι δεν ας αρμόζει. Για τους παντρεμένους ή σε σοβαρό δεσμό με προβλήματα, ο δύσκολος αστρολογικά Δεκέμβριος, θα αποδώσει τριγμούς μέχρι και επανενώσεις.\nΠολλές οι εκκρεμότητες, που πρέπει να λύσετε, από τις πρώτες ημέρες κιόλας της νέας εβδομάδας . Φροντίστε μόνο να μην παρασυρθείτε από τις υπερβολές και όλα αυτά, που σας έχουν πιέσει το προηγούμενο διάστημα.\nΑνήκετε στους επικοινωνιακούς του ζωδιακού κύκλου. Μέσα σε ανάδρομους πλανήτες και δύσκολες όψεις, εσείς θα κινηθείτε διπλωματικά σε όλους τους τομείς, και σίγουρα θα πάρετε το επιτυχημένο αποτέλεσμα που αναζητάτε. Επίσης, αφιερώστε παραπάνω ποιοτικό χρόνο, στην εξωτερική σας εμφάνιση που είχατε παραμελήσει.\n← Αστρολογικές Προβλέψεις – Παρασκευή 08/12\nΈνα Σαβ/Κο Αγάπης για όλα τα ζώδια. 09+10/12 →


Το πανεπιστήμιο εξέτασε ρομποτικές σκούπες από τους κορυφαίους κατασκευαστές για να μετρήσει τη νοημοσύνη τους στους τρεις τομείς – της αντίληψης, της κρίσης και της δράσης και τις κατέταξε σε ένα από τα τρία επίπεδα της Τεχνητής Νοημοσύνης. Η HOM-BOT Turbo+ έλαβε την υψηλότερη βαθμολογία στο επίπεδο που οι δοκιμαστές έχουν χαρακτηρίσει ως ‘Child’ (τα άλλα επίπεδα ονομάζονται ‘Ape’ και ‘Dolphin’), επειδή το SNU Robotics Lab εξισώνει τη μαθησιακή ικανότητα του HOM-BOT Turbo+ με αυτή ενός εφήβου των έξι ή επτά ετών. Χρησιμοποιώντας την τεχνική των συνελικτικών νευρωνικών δικτύων (convolutional neural network - CNN), οι μηχανικοί της LG δίνουν στη ρομποτική σκούπα τη δυνατότητα να ξεχωρίζουν μεταξύ ανθρώπου και σκύλου, αναλύοντας αποθηκευμένα δεδομένα εικόνας. Το υψηλό επίπεδο της αντίληψης και της κρίσης της ρομποτικής σκούπας LG - δύο από τις βασικές πτυχές υψηλής απόδοσης της Τεχνητής Νοημοσύνης - βελτιώθηκε σημαντικά με την ενσωμάτωση της τεχνολογίας LG DeepThinQ στο τελευταίο μοντέλο. Η βελτίωση αυτή ανέβασε τη ρομποτική σκούπα στο επόμενο στάδιο Τεχνητής Νοημοσύνης, το ‘Child’, από το ‘Ape’ που ήταν πριν από δύο χρόνια.


Πρώτη καταχώρηση: Δευτέρα, 31 Μαρτίου 2014, 21:44\nO Φάνης και ο Βασίλης Μπαμπούλας (πατέρας και υιός) για ακόμη μια φορά πρωτοτυπούν δημιουργώντας το πρώτο διαδικτυακό κανάλι γραφείων τελετών!\nΠρόκειται για απευθείας τηλεοπτική κάλυψη των νεκρώσιμων ακολουθιών, μέσω livestreaming, δίνοντας την ευκαιρία σε συγγενείς και φίλους, οι οποίοι δεν μπόρεσαν να βρίσκονται στην κηδεία του εκλιπόντος να παρακολουθούν «ζωντανά» την τελετή.\nΠατέρας και γιος στο χώρο εργασίας τους δίνουν μια συνέντευξη σίγουρα διαφορετική απ’ όσες έχετε διαβάσει μέχρι τώρα!\n- Νεκρώσιμη ακολουθία μέσω livestreaming. Εξηγείστε μου την ιδέα και την εφαρμογή της.\nΗ τεχνολογία καλώς ή κακώς έχει εισβάλλει στη ζωή μας και αρκετές φορές είναι πραγματικά χρήσιμη. Έτσι λοιπόν βρήκαμε κι εμείς μια σημαντική εφαρμογή της τεχνολογίας για την επιχείρησή μας. Είναι κάποιες φορές που τα συγγενικά πρόσωπα των εκλιπόντων δεν μπορούν να βρεθούν στην τελετή , επειδή μένουν μόνιμα σε απομακρυσμένες περιοχές της Ελλάδας ή ακόμη και σε χώρες του εξωτερικού. Εμείς με την εφαρμογή Live Streaming είμαστε πλέον σε θέση να τους παρέχουμε απευθείας ζωντανές εικόνες από την ώρα της τέλεσης του μυστηρίου. Κατόπιν συνεννόησης με συγγενικά πρόσωπα, δίνουμε σε όσους μας υποδείξουν το link στο οποίο θα μπορούν να παρακολουθήσουν στιγμιότυπα ή και ολόκληρη την πραγματοποίηση της τελετής. Προσπαθούμε να τους φέρουμε κοντά στα αγαπημένα τους πρόσωπα και η τεχνολογία μας βοήθησε σ’ αυτό το εγχείρημά μας. Στόχος μας είναι πάντα να συμπαραστεκόμαστε στις οικογένειες και να βελτιώνουμε τις παρεχόμενες προς τους πελάτες μας υπηρεσίες ώστε να απαλύνουμε τον πόνο τους προσφέροντας λύσεις.\n- Δηλαδή κάποιος που θα είναι π.χ. στον Καναδά θα μπορεί να δει την τελετή του αγαπημένου του προσώπου στην Θεσσαλονίκη;\nΌπου και να κατοικεί ο συγγενής του εκλιπόντος, θα μπορεί μέσω του Διαδικτύου να παρακολουθήσει την τελετή του αγαπημένου του προσώπου, κάτι το οποίο πολλοί ήθελαν μέχρι σήμερα, αλλά δυστυχώς η μεγάλη απόσταση και η ταχύτητα με την οποία συμβαίνουν τα γεγονότα δεν τους το επέτρεπε. Τώρα θα λυθεί αυτό το πρόβλημα.\n- Σε ποια σελίδα στο διαδίκτυο θα μπορεί να δει κάποιος την τελετή;\nΟι συγγενείς θα μπορούν να δουν live την τελετή, σε link το οποίο θα αναζητούν από την ιστοσελίδα BABOULAS TV και το οποίο θα δίνεται σε όσους μας ζητήσει η οικογένεια του εκλιπόντος. Πρόκειται για ευαίσθητα προσωπικά δεδομένα στα οποία δεν μπορεί να έχει πρόσβαση ο καθένας.\nΤελευταία ενημέρωση: Δευτέρα, 31 Μαρτίου 2014, 21:49


18-05-2008 02:00 AM #1\nΟκ παιδες ειπα να κανω κι εγω μια αποπειρα παροτι δεν ειμαι ειδικος σε homebrew και faqs αλλα νομιζω εμαθα αρκετα πραγματα μετα απο 1-2 μερες ψαξιματος. Αρκεστειτε στα βασικα, δηλαδη οσα γραφω εδω που λειτουργουν δοκιμασμενα (o Evans ειχε την τιμη να δοκιμασει επιτυχως πρωτος το guide ) και μην πατε το θεμα πολυ περα προτου ρωτησετε τουλαχιστον, εκτος αν ειστε πολυ σιγουροι για κατι.\nΤα βασικα εχουν καπως ετσι αν θελετε να παιξετε vc games, wii ware και homebrew.\nΘα χρειαστειτε ενα Zelda TP και μια sd. Για micro sd δεν ειμαι σιγουρος αν ειναι συμβατες.\nΠροχωρηστε με δικια σας ευθυνη (για την τυχη του wii σας και για την τυχη του online play του wii σας:\nΒημα 1: Κατεβαστε το παρακατω .rar και καντε extract. -> http://rapidshare.com/files/115660078/wiis...xeno-v.rar.html\nΒ2: Καντε format την sd card σε FAT (16) και οχι FAT32.\nΒ3: καντε copy το Zelda TP save file σας απο το wii στην sd.\nB4: βαλτε την sd στο pc. To save σας λογικα θα ειναι στο \_private\_wii\_title\_RZDP με ονομα data.bin . Καντε το backup γιατι θα αντικατασταθει στο επομενο βημα.\nΒ5: Απο το .rar καντε copy τα περιεχομενα στην sd (αφου την αδειασετε τελειως σβηνοντας φακελους κτλ).\nB6: Ετσι θα πρεπει να εχετε τελικα στην sd (fat16 παντα) τα boot.elf (το αρχειο που θα τρεξει μεσω του zelda exploit), το hacked zelda save που θα εχει παρει τη θεση του παλιου σας save, το wad folder το οποιο περιεχει στην ουσια ο,τι κανουμε install που θα λειτουργει ως channel. Τα folders snes9x και homebrew θα τα χρησιμοποιησουμε δοκιμαστικα σαν ενα δειγμα homebrew application αργοτερα αλλα βαλτε τα εσεις απο τωρα.\nB7: Επιστρεφουμε στο wii. Σβηστε το ΤΡ save σας απ τη μνημη του wii και αντιγραψτε το hacked save απ την sd στο wii.\nB8: Τρεξτε το ΤΡ και καντε load το save που θα βρειτε. Προχωρηστε μπροστα και μιληστε στον ανθρωπο που στεκεται απεναντι σας.\nΒ9: η οθονη μετατρεπεται σε ενα command prompt και οταν δειτε την επιλογη πατηστε το reset στο wii και θα εγκαταστηθουν οι 3 εφαρμογες που βρισκονται στο /wad folder της sd. Οταν τελειωσει η διαδικασια θα δειτε μηνυμα να ξαναπατησετε το reset.\nB10: Οταν ξανανοιξετε το wii θα δειτε 3 νεα καναλια μπροστα σας. Δε χρειαζεστε αλλο το ΤΡ.\n1. Το wad installer ειναι για να κανετε install οτιδηποτε το wii βλεπει σαν channel, δηλαδη vc games, wiiware games, homebrew apps. Πχ ο,τι rom κατεβασετε, το βαζετε στο /wad της sd και μετα τρεχετε το wad installer και.. τελος.\n2. Ομοιως με το wad uninstaller διαγραφετε ο,τι δε χρειαζεστε (ναι το να σβηνετε τα καναλια μεσω wii δεν αρκει). Πχ αν εγκαταστησατε το mario64.wad τρεχοντας το wad installer τοτε θα πρεπει να τρεξετε το wad uninstaller εχοντας παλι το mario64.wad στο /wad.Παντα να θυμαστε με τι ονομα κανατε install ενα καναλι (ειτε παιχνιδι ειτε εφαρμογη) για να μπορειτε μετα να το διαγραψετε με αυτον τον τροπο.\n3. Tα αρχεια .elf ειναι για homebrews κτλ που το wii δεν τα βλεπει σαν καναλια. Θα σας δωσω πιο κατω ενα σχετικο παραδειγμα.\n1. Κατεβαστε ο,τι γραφει PAL ή Region free - NTSC games δεν παιζουν.\n2. Καποια VC games μπορει να μη σας δειχνουν εικονα οταν τα φορτωνετε. Αυτο γινεται μονο σε οσους εχουν component cable. Μια λυση που λειτουργει σε ΜΕΡΙΚΑ παιχνιδια ειναι να πατησετε home button->operations manual και εκει να πατησετε (nunchuck+remote connected) Z+A+2. Αν η επιλογη υπαρχει τοτε θα ακουσετε εναν ηχο. Ξαναπατατε home και ολα θα ειναι οκ (μου ετυχε στο super metroid), αλλιως ατυχησατε (συνεβη στο super probotector).\n3. Τα vc games χωριζονται στα legit releases και στα injected. Τα πρωτα ειναι τα νομιμα ας πουμε και τα 2α ειναι τα unofficial που το μηχανημα τα βλεπει σαν dk country 2 (εχουν κανει inject το rom σε αυτο του dkc2 - μη ρωτατε τι και πως, θα το σχολιασω ξεχωριστα πιο υστερα).\n1. Για να τρεξετε homebrew καντε στην sd εναν φακελο homebrew (στο root).\n2. Για καθε application που θελετε να βαλετε δημιουργειτε ενα νεο φακελο εκει μεσα (νομιζω υπαρχει περιορισμος 8 χαρακτηρων στην ονομασια). Αν ακολουθησατε τα παραπανω βηματα θα υπαρχει ενας φακελος ηδη μεσα στο /homebrew.\n3. Σε καθε φακελο βαζετε το αντιστοιχο application (<insertname>.elf) και το κανετε rename σε boot.elf. Ετσι ο snes emu ειναι στο /homebrew/snes9x/boot.elf\n4. Aπο εκει και περα κανετε τα απαραιτητα βηματα αναλογα την εφαρμογη. Στο παραδειγμα που ακολουθουμε εχω στο root της sd και ενα folder sne9x με subfolders τα /roms & /saves. Νομιζω φανταζεστε τι παει που, εγω παντως εχω βαλει ενα παιχνιδι δοκιμαστικα.. Τρεξτε το snes emu μεσω του homebrew channel και θα φορτωσετε απο εκει το οποιο rom. Για να λειτουργησει το wiimote κανετε sync (1+2 πατημενα) και οταν φορτωσει ο emu με τα home και "+" πατημενα βλεπετε το κεντρικο menu.. Μετα load rom και τα υπολοιπα ειναι απλα.. have fun.\n18-05-2008 02:08 AM #2\nΕγώ τα έκανα όλα και δούλεψαν μία χαρά. Το μόνο πρόβλημα είναι στα homebrew, με το RGB μου έβγαζε μόνο κόκκινα χρώματα. Αναγκάστικα να βάλω το παλιό Scart. Όλα είναι Οκ πάντως, δοκίμασα κάποια wiiware και με έπιασε μία σχετική πώρωση με το emulator. Laterz θα βάλω και κανένα άλλο από vc να δω πώς είναι. Πάντως το κόλπο αυτό είναι ιδανικό για δοκιμές.\nKudoz xenov, great job.\n18-05-2008 10:20 AM #3\nAn uparxei pi8anotita na xalasei to wii i na svistoun ta saves ti noima exei na to kanoume...\n18-05-2008 10:32 AM #4\nΨηνομαι αγρια να το δοκιμασω αλλα εχω ενα μικρο φοβο κυριως για τα Save/Download VC games μου καθως και το πιθανο ban απο online.. :/\n18-05-2008 11:23 AM #5\nΣιγά μωρέ, μη φοβάστε τίποτα.\nΕγώ δοκίμασα κάποια ακόμα πράγματα σήμερα και μου άρεσε πολύ η όλη διαδικασία. Αυτή η ελευθερία είναι όλα τα λεφτά, μακάρι να βγουν και ποιο οργανωμένα (και σίγουρα για το μέλλον) hacks και ελπίζω και σε ένα καλό modchip. Πάντως ήδη έγιναν κάποια βήματα και αυτό είναι καλό.\nΚατέβασα Lost Winds και FF CC και τα πέρασα. Το πρώτο μου άρεσε, το δεύτερο όχι.\n18-05-2008 11:41 AM #6\nΈκανα και εγώ μία προσπάθεια με micro sd αλλά τίποτα...\nΜου δείχνει αυτό συνέχεια μόλις μιλάω στον τύπο στο TP :\n18-05-2008 12:31 PM #7\nAn eixa deftero axrisimopoiito wii 8a to dokimaza kai ego sigoura.Tora omos mexri na eksakrivoso oti tpt dn mporei na paei strava dn 8a to dokimaso.\n18-05-2008 03:57 PM #8\nΑποκλειεται να χαλασει τιποτα και να σβηστουν saves, απορω πως βγαλατε τετοια συμπερασματα. Απλα αν κανετε κατι λαθος το πολυ πολυ να μη λειτουργησει το ολο συστημα. Εγω ειπα πως δε φερω ευθυνη επειδη μπορει να μην κανετε κατι σωστα... Αν κανετε ο,τι ειπα τοτε δε θα εχετε προβλημα.\nBart καπου λεει στην εικονα που postαρες FATS: 0 ενω επρεπε να λεει 1.\nΚατι παιζει με την καρτα σου, δοκιμασε μια απλη sd αν εχεις και να ειναι παντα formatted σε FAT 16.\n18-05-2008 04:18 PM #9\nUparxei kai i pi8anotita tou ban apto online logo update...\n18-05-2008 04:23 PM #10\nΟκ οποιος θελει δε δοκιμαζει. δεν αναγκασα και κανεναν.\nΤο θεμα ειναι πως απ οσο λενε σε ξενα fora δεν ειναι τιποτα detectable αλλα και ακομα και αν αλλαξει κατι με νεο update, μπορειτε να σβησετε τα παντα πριν το επομενο βημα.\nAnyway, οπως και να χει αν εχετε τοσες "ανασφαλειες" καλυτερα να μη το δοκιμασετε καν..\n24-05-2008 12:06 AM #11\nΜόλις το πραγματοποίησα και εγώ το ξωτικό.\nΈνας card reader και μία SD των 2GB.Τα roms θα τα τρέχω μέσω emulator για να μην εγκαθίστανται κανάλια.\nΚατέβασα και δοκίμασα λίγο το Lost Winds και δηλώνω γοητευμένος.10? είναι ένα Α ποσό δεν αντιλέγω αλλά ίσως το απεγκαταστήσω και το αγοράσω μόνο και μόνο γιατί τέτοιες προσπάθειες,imho πρέπει να ανταμείβονται.\nΓια homebrew emulators κτλ έχω να πω "YAY!!!"όπως και για το region free που είναι πλέον εφικτό χωρίς προβλήματα freeloader κτλ.\n24-05-2008 04:01 AM #12\nRegion free wii ή gc games;\n24-05-2008 10:29 AM #13\nwii εννοεί. Το δοκίμασε και ένας φίλος και έπαιζε.\n24-05-2008 12:28 PM #14\nΕκανα την ερευνα μου και διαβαζω τελειως αναμικτα σχολια... Σε αλλους λειτουργει και σε αλλους οχι.. Ρολο παιζουν και τα display settings του Wii, αλλα δεν καταλαβα ακριβως αν θελει PAL60 ή συγκεκριμενα συνδεση με component.\nΕχει κανεις κανα αμερικανικο game να δοκιμασουμε;\nEτσι οπως ειδα την κατασταση, σιγουρα δε θα επαιρνα καποιον τιτλο οντας αβεβαιος για το αν τελικα θα παιξει.\n24-05-2008 01:29 PM #15\nΜου την έσπαγε απίστευτα να παίζω Super Mario World φερ'ειπείν με το Nunchuck και Wiimote...Οι καλοί άνθρωποι στην Paradox όμως έβγαλαν καναλάκι σωστό για SNES 9x με υποστήριξη του Wii classic controller.Έπαιξα αρκετά DKC,Super Mario Kart,Biker Mice και μαλλον θα ξεκινήσω και FF 6 με την straight from jap translation μιας και άλλη η αίσθηση στην TV.\nΤο Lost Winds το απεγκατέστησα και μάλλον πάει για αγορά.\nhttp://www.mediafire.com/?1xmsl2r2ns0 για το channel SNES9x της ParadoX.\nκαι ένα δωράκι ακόμη


Πρώτη καταχώρηση: Δευτέρα, 24 Ιουνίου 2019, 16:57\nΚαθώς η απειλή της αντίστασης στα αντιβιοτικά αυξάνεται, οι βακτηριοφάγοι ή φάγοι μπορεί να αποδειχθούν χρήσιμοι στην καταπολέμηση βακτηριδίων που δεν μπορούν να θανατωθούν μόνο με αντιβιοτικά.\nΈνα σφουγγάρι κουζίνας εκτίθεται σε όλα τα είδη διαφορετικών μικροβίων. Οι φάγοι είναι τα πιο άφθονα βιολογικά σωματίδια στον πλανήτη και συνήθως βρίσκονται όπου βρίσκονται και τα βακτήρια. Έτσι τα σφουγγάρια της κουζίνας ήταν ένα πιθανό μέρος για να τα βρεθούν.\nΗ μελέτη ξεκίνησε ως τμήμα μιας προπτυχιακής έρευνας με επτά σπουδαστές από το Ινστιτούτο Τεχνολογίας της Νέας Υόρκης (NYIT) στο Old Westbury της Νέας Υόρκης.\nΣε αυτήν την ερευνητική προσπάθεια απομονώθηκαν βακτηρίδια από χρησιμοποιημένα σφουγγάρια κουζίνας και στη συνέχεια χρησιμοποιήθηκαν ως δόλωμα για να βρεθούν φάγοι.\nΔύο φοιτητές ανακάλυψαν φάγους σε δικά τους σφουγγαράκια κουζίνας. Οι ερευνητές αποφάσισαν να «ανταλλάξουν» αυτούς τους δύο φάγους και να δουν αν θα μπορούσαν να μολύνουν τα απομονωμένα βακτήρια του άλλου προσώπου. Οι φάγοι πράγματι σκότωσαν τα βακτήρια του άλλου σφουγγαριού.\nΟι ερευνητές συνέκριναν το DNA και των δύο στελεχών βακτηρίων και ανακάλυψαν ότι ήταν και τα δύο μέλη της οικογένειας Enterobacteriaceae. Αυτά τα βακτήρια συνήθως βρίσκονται στα κόπρανα, και κάποια προκαλούν λοιμώξεις σε νοσοκομειακά περιβάλλοντα.\nΑν και τα στελέχη είναι στενά συνδεδεμένα, κατά τη διεξαγωγή βιοχημικών δοκιμών βρέθηκαν χημικές διακυμάνσεις μεταξύ τους. "Αυτές οι διαφορές είναι σημαντικές για την κατανόηση της γκάμας των βακτηρίων που μπορεί σκοτωθεί από ένα φάγο, κάτι καθοριστικό για τον προσδιορισμό της ικανότητας να θεραπευτούν συγκεκριμένες λοιμώξεις που είναι ανθεκτικές στα αντιβιοτικά", δήλωσε η Brianna Weiss που συμμετείχε στη μελέτη.\nΚαι συμπλήρωσε: "Συνεχίζοντας το έργο μας, ελπίζουμε να απομονώσουμε και να χαρακτηρίσουμε περισσότερους φάγους που μπορούν να σκοτώσουν βακτήρια από μια ποικιλία μικροβιακών οικοσυστημάτων, όπου μερικοί από αυτούς τους φάγους θα μπορούσαν να χρησιμοποιηθούν για τη θεραπεία βακτηριακών μολύνσεων ανθεκτικών σε αντιβιοτικά".\nΤελευταία ενημέρωση: Δευτέρα, 24 Ιουνίου 2019, 18:09


MYRSINI HAIR CLUB: Κραγιόν για την επιδερμίδα σας!\nΚραγιόν για την επιδερμίδα σας!\nΔεν είστε οι μόνες που δυσκολεύεστε να προσδιορίσετε τις αποχρώσεις κραγιόν που σας ταιριάζουν, ανάμεσα σε χιλιάδες μάρκες, υφές και παλέτες. Βασική προϋπόθεση είναι να μάθετε τον τύπο της επιδερμίδας σας. Σηκώστε τα μανίκια σας και δείτε το χρώμα που έχουν οι φλέβες σας στη βάση του καρπού. Αν είναι μπλε-μοβ τότε έχετε ψυχρό τόνο επιδερμίδας και αν......\nείναι πράσινο, τότε έχετε θερμό τόνο επιδερμίδας. Ένας άλλος τρόπος για να τον βρείτε είναι να σταθείτε μπροστά στον καθρέφτη βάζοντας κοντά στο πρόσωπό σας μία ροζ και μετά μία πορτοκαλί πετσέτα. Αν το πρόσωπό σας λάμπει περισσότερο με τη ροζ τότε έχετε ψυχρό τόνο ενώ αν λάμπει με την πορτοκαλί, τότε έχετε θερμό. Αργότερα εξετάστε την τονικότητα, δηλαδή πόσο σκούρος ή ανοιχτός είναι ο τόνος σας. Αυτά τα συμπεράσματα θα σας βοηθήσουν να βρείτε τα κατάλληλα κραγιόν.\nΑν έχετε ανοιχτόχρωμη ψυχρή επιδερμίδα τότε σας ταιριάζουν οι ψυχρές αποχρώσεις του κόκκινου, όπως το χρώμα των βατόμουρων, του βύσσινου και του κρασιού, τα nudes, τα κοραλλί και τα βερικοκί. Χρησιμοποιήστε επίσης ροζ με ψυχρούς ιριδισμούς ή χρυσή λάμψη. Αποφύγετε τα ζωηρά ροζ, τα πορτοκαλί και τα καφέ.\nΑν έχετε μεσαίας τονικότητας επιδερμίδα (δηλαδή φοράτε makeup beige ή sand), τότε σας πηγαίνουν τα σκούρα κόκκινα, τα κόκκινα-μοβ, τα ζεστά κόκκινα και τα καφέ. Αποφύγετε τα χλωμά καφέ και υιοθετήστε φανατικά αποχρώσεις της καραμέλας, καφέ με λίγο ροζ και καφέ με λίγο μοβ. Πειραματιστείτε επίσης σε αυτές τις αποχρώσεις με φόρμουλες ματ, γυαλιστερές ή κρεμώδεις για διαφορετικά looks.\nΑν είστε μελαχρινές στην επιδερμίδα, τότε δοκιμάστε άφοβα σοκολατί, δαμασκηνί και σκούρα κόκκινα. Σας πηγαίνουν σχεδόν όλες οι καφέ αποχρώσεις, από ανοιχτές έως και σκούρες, τα διάφανα και λαμπερά ροζ, τα μπεζ, οι αποχρώσεις της φύσης με μπόλικο κόκκινο ενώ πρέπει να αποφεύγετε τα πορτοκαλί και τα ροζ-κόκκινα.\nΣε όποια κατηγορία κι αν ανήκετε, βάλτε λίγο πιο ανοιχτό χρώμα στο κέντρο των χειλιών και κάντε περίγραμμα με μολύβι στην ίδια απόχρωση με το κραγιόν για να δείχνουν πιο γεμάτα. Το ιδανικό κραγιόν για εσάς θα είναι πάντα δύο τόνους πιο σκούρο από τη φυσική απόχρωση των χειλιών σας. Δοκιμάστε το πάντα στο ένα χείλος για να κάνετε σύγκριση με το άβαφο.\nΑν βάλετε κόκκινο κραγιόν και έχετε ανοιχτόχρωμη επιδερμίδα, τότε προτιμήστε απόχρωση κερασιού. Αν έχετε μεσαία προτιμήστε πιο σκούρες και ζεστές αποχρώσεις και αν έχετε μελαχρινή δοκιμάστε κόκκινα-καφέ.\nΑναρτήθηκε από FAY BLE στις 8:54 μ.μ.


Μπάρκας: "Οι τερματοφύλακες της ΑΕΚ πρέπει να μάθουν να ζουν με την πίεση και την αμφισβήτηση"\nΣε δηλώσεις του ο πρώην βασικός τερματοφύλακας της Ένωσης αναφέρθηκε στους νυν τερματοφύλακες της ΑΕΚ συμβουλεύοντας τους τι πρέπει να λάβουν υπόψη τους.\n«Όχι στον απόλυτο βαθμό. Ήρθαν αλλιώς τα πράγματα. Πρέπει να μάθεις τους συμπαίκτες σου, κάτι όχι εύκολο. Είμαστε σε διαφορετικά αποδυτήρια. Με την έννοια πως πάμε ανά μικρές ομάδες. Εγώ για παράδειγμα είμαι με τερματοφύλακα, αμυντικό, επιθετικό. Ένας χώρος που ευνοεί τους νέους παίκτες είναι το γήπεδο, τα αποδυτήρια, η κουβέντα. Όλα είναι αλλιώς τη δεδομένη στιγμή».\n«Όχι δεν είχα κάποιον συγκεκριμένο. Άλλωστε, δεν μπορώ να πω ότι βλέπω και φανατικά ποδόσφαιρο. Ναι, ένα σημαντικό ματς θα το παρακολουθήσω. Με τον πατέρα μου, κυρίως. Αλλά όχι, δεν θα πω "α, στις 6 έχει μπάλα, σώνει και καλά να δω"».


Ο Λίνεκερ συνεχάρη την Ιταλία για την κατάκτηση του Euro (pic) | in.gr\n12 Ιουλίου 2021, 18:40\nΗ Αγγλία ηττήθηκε στον χθεσινό τελικό (11/7) του Euro 2020 από την Ιταλία στο Γουέμπλεϊ. Το ματς κρίθηκε στα πέναλτι με την ομάδα του Μαντσίνι να επικρατεί τελικά με 3-2, , και να κερδίζει το τρόπαιο. Πολλοί βρέθηκαν να σχολιάσουν την εμφάνιση της ομάδας του Σάουθγκεϊτ και τον τρόπο με τον οποίο κατέβηκε στο γήπεδο να αγωνιστεί. Μεταξύ άλλων, τοποθετήθηκε και ο πρώην διεθνής των Τριών Λιονταριών, Γκάρι Λίνεκερ, σε σχόλιά του στα μέσα κοινωνικής δικτύωσης.\nΟ Λίνεκερ, ο οποίος πλέον είναι σχολιαστής αγώνων της Πρέμιερ Λιγκ καθώς και του Euro στο BBC, πολλές φορές μαζί με τους Κάραγκερ και Νέβιλ, σχολίασε τον τρόπο με τον οποίο αγωνίστηκε η Αγγλία, πράγμα το οποίο τής κόστισε.\n«Νομίζω ότι για προχωρήσει μπροστά η Αγγλία θα πρέπει να βρει έναν τρόπο να είναι περισσότερο επιθετική. Πιο τολμηρή με την κατοχή της μπάλας και να «πετάμε» περισσότερους επιθετικούς μπροστά», ήταν το πρώτο σχόλιο του σχετικά με την αγωνιστική παρουσία των παικτών και την τοποθέτησή τους στο γήπεδο.\nΟ πρώην διεθνής στάθηκε αρκετά στο τακτικό κομμάτι, στο οποίο η Αγγλία φάνηκε να δυσκολεύεται, δίνοντας «λύσεις» βάσει της εμπειρίας του στο ποδόσφαιρο. Παράλληλα, εκθείασε το ταλέντο των Άγγλων παικτών αναφέροντας αυτή η ομάδα έχει μέλλον και προβλέπεται λαμπρό.\n«Έχουμε το ταλέντο επιθετικά για να φοβίσουμε ομάδες, προς το παρόν φαίνεται να φοβόμαστε τους ίδιους μας τους εαυτούς για να «βγάλουμε» το ταλέντο αυτό», ανέφερε το δεύτερο «τιτίβισμα» του Λίνεκερ.\nΤέλος, συνεχάρη την Ιταλία για την κατάκτηση του τροπαίου, ωστόσο πλέκοντας για ακόμη μία φορά το εγκώμιο της «δικής του» Εθνικής. «Δεν είναι το τέλος για αυτή τη νεαρή αγγλική ομάδα, είναι η αρχή. Συγχαρητήρια στους Ατζούρι. Το άξίζατε…» έγραψε στο twitter.\n06/08/2021 | 01:08\nΕλλάδα Φωτιά – Οι φλόγες μπήκαν στην Ιπποκράτειο Πολιτεία και απειλούν σπίτια 3 λεπτά πριν\nΕλλάδα Νύχτα κόλασης στην Αττική - Αποκαρδιωτικές εικόνες από το πύρινο μέτωπο 7 λεπτά πριν\nΆποψη Οι εργάτες των παρυφών 12 λεπτά πριν\nΕλλάδα Νύχτα τρόμου στην Ηλεία: Στις φλόγες παραδίνονται περιουσίες - Καταγγελία για οργανωμένο σχέδιο εμπρησμού 20 λεπτά πριν\nMedia Στα «ΝΕΑ» της Παρασκευής: Κατάσταση πολιορκίας 29 λεπτά πριν\nΚόσμος Μήνυμα γερουσιαστή Μενέντεζ – Προσευχόμαστε για την Ελλάδα 30 λεπτά πριν


Παραλλαγή Όμικρον: Οι επιστήμονες απαντούν σε 4 κρίσιμα ερωτήματα\nΟι επιστήμονες σε όλο τον κόσμο δίνουν μάχη για να κατανοήσουν καλύτερα το νέο παραλλαγμένο στέλεχος Όμικρον του κορωνοϊού. Σχεδόν δέκα ημέρες μετά τον εντοπισμό του, κάποια στοιχεία έχουν γίνει πιο ξεκάθαρα.\nΣε δημοσίευμά τους, οι New York Times επιχειρούν να απαντήσουν τέσσερα βασικά ερωτήματα, με τη βοήθεια ειδικών. Οι απαντήσεις βασίζονται στα μέχρι τώρα δεδομένα, καθώς εξακολουθεί να επικρατεί μεγάλη αβεβαιότητα γύρω από το νέο στέλεχος.\nΜπορεί η «Όμικρον» να μεταδίδεται ταχύτερα σε σχέση με τις παλαιότερες παραλλαγές;\nΚατά πάσα πιθανότητα, ναι. Στη Νότια Αφρική, για παράδειγμα, ο αριθμός των νέων κρουσμάτων Covid αυξάνεται ραγδαία. Ωστόσο, δεν μπορεί να αποκλειστεί το ενδεχόμενο ότι όλο αυτό δεν έχει να κάνει μόνο με την «Όμικρον» και ότι ο πλανήτης μπερδεύει μια απλή αύξηση στα κρούσματα με την επίδραση του νέου αυτού στελέχους. (Καμιά φορά, οι λόγοι που οδηγούν σε εξάρσεις κρουσμάτων, παραμένουν μυστήριο). Ωστόσο, τα στοιχεία ότι η «Όμικρον» μεταδίδεται ταχύτερα δείχνουν αξιόπιστα.\n«Τα δεδομένα από τη Νότια Αφρική δείχνουν ότι η παραλλαγή Όμικρον εξαπλώνεται πιο γρήγορα από τη Δέλτα» υποστηρίζει η Τζάνετ Μπέισμαν, επιδημιολόγος στο Πανεπιστήμιο της Ουάσιγκτον. Επιπλέον, η Δρ. Ρεμπέκα Βουρτς από το Πανεπιστήμιο της Μινεσότα επισημαίνει ότι «η Όμικρον είναι πιο μεταδοτική».\nΠάντως, άγνωστος παραμένει ο λόγος που μεταδίδεται γρήγορα, αν και υπάρχουν δύο πιθανές απαντήσεις. Η πρώτη είναι ότι η «Όμικρον» είναι πιο μεταδοτική από τεχνικής απόψεως -ότι δηλαδή εξαπλώνεται πιο γρήγορα μεταξύ ανθρώπων που δεν έχουν χτίσει ανοσία σε σχέση με παλαιότερες παραλλαγές.\nΗ δεύτερη απάντηση έχει να κάνει με τη λεγόμενη «ανοσολογική παράκαμψη», που σημαίνει ότι όσοι έχουν εμβολιαστεί ή έχουν νοσήσει στο παρελθόν από Covid-19, είναι πολύ πιο πιθανό να μολυνθούν από την «Όμικρον» παρά από παλαιότερες εκδοχές του ιού.\nΚαι οι δύο εξηγήσεις θα μπορούσαν να ισχύουν και αυτό είναι που πιστεύουν και πολλοί επιστήμονες. Αλλά τα στοιχεία δεν είναι ακόμη σαφή, ενώ η μία εξήγηση μπορεί να είναι τελικά πολύ πιο σημαντική από την άλλη.\n«Το συμπέρασμα είναι ότι: Δεν υπάρχει μεγάλη αμφιβολία ως προς το ότι η Όμικρον εξαπλώνεται ταχύτερα από τη Δέλτα, [αλλά] δεν είμαι ακόμη 100% σίγουρη γιατί» δηλώνει ο Δρ. Ρόμπερτ Βάχτερ από το Πανεπιστήμιο της Καλιφόρνια στο Σαν Φρανσίσκο.\nΕίναι πιο σοβαρή η «Όμικρον» από τις προηγούμενες παραλλαγές;\nΠιθανότατα, όχι. Αλλά υπάρχουν μεγαλύτερες διαφωνίες ως προς αυτό σε σχέση με το προηγούμενο ερώτημα.\nΚάποιοι επιστήμονες πιστεύουν ότι απλά είναι πολύ νωρίς για να ξέρουν αν ο μέσος άνθρωπος που προσβάλλεται από την Όμικρον αρρωσταίνει πιο βαριά από τον μέσο άνθρωπο που κολλάει παλαιότερες παραλλαγές του κοροναϊού. «Αυτή τη στιγμή, γίνονται μόνο εικασίες» τονίζει ο Δρ. Πολ Σαξ από το Brigham and Women’s Hospital στη Βοστόνη.\nΗ σοβαρή νόσηση από Covid συχνά χρειάζεται μια εβδομάδα ή και περισσότερο για να εκδηλωθεί, και δεν πάνε ούτε δύο εβδομάδες που ο πλανήτης έμαθε για την ύπαρξη της Όμικρον. «Ίσως, δεν είχαμε αρκετό χρόνο για δούμε να εκδηλώνονται οι σοβαρές μορφές νόσησης» αναφέρει ο Δρ. Άαρον Ρίχτερμαν από το Πανεπιστήμιο της Πενσιλβάνια.\nΟι αρχικές μελέτες σε ασθενείς με «Όμικρον» αφορούν κυρίως τη Νότια Αφρική, όπου ο νεότερος πληθυσμός είναι μεγαλύτερος και πολλοί άνθρωποι είχαν μολυνθεί στο παρελθόν από την παραλλαγή Δέλτα. Το ενδεχόμενο βαριάς νόσησης είναι μικρό και για τις δύο αυτές ομάδες. «Αυτό που είναι δύσκολο να αξιολογηθεί αυτή τη στιγμή», υπογραμμίζει η Τζένιφερ Νάζο από το Πανεπιστήμιο Johns Hopkins, «είναι το τι θα συμβεί όταν μολυνθούν μεγαλύτερα σε ηλικία και πιο ευάλωτα άτομα».\nΆλλοι επιστήμονες, ωστόσο, πιστεύουν ότι τα πρώτα σημάδια είναι πιο ξεκάθαρα και πιο αισιόδοξα. Αν μη τι άλλο, αναφέρουν, η Όμικρον μπορεί να είναι ηπιότερη από παλαιότερες παραλλαγές. Τα επίπεδα νοσηλειών και θανάτων στη Νότια Αφρική δεν έχουν αυξηθεί τόσο πολύ όσο τα κρούσματα. Μάλιστα, κατά έναν περίεργο τρόπο, οι ασθενείς κάνουν λιγότερο συχνά λόγο για αοσμία και αγευσία.\nΟ κίνδυνος για τους εμβολιασμένους\nΠροστατεύονται όσοι έχουν εμβολιαστεί, ή όχι; Η απάντηση εξαρτάται από το πώς ορίζει κανείς την «προστασία». Σημαίνει προστασία από κάθε μορφής μόλυνση Covid – ή από σοβαρή νόσηση;\nΤα στοιχεία μέχρι στιγμής δείχνουν ότι είναι πιο πιθανό η «Όμικρον» να μολύνει εμβολιασμένους σε σχέση με παλαιότερα στελέχη του ιού. Ωστόσο, δεν υπάρχουν ακόμη στοιχεία ότι η Όμικρον θα προκαλέσει σοβαρότερες μορφές Covid-19 σε εμβολιασμένους.\n«Πιστεύω ότι τα εμβόλια θα ανταπεξέλθουν, όχι τόσο στο να προλαμβάνουν τη μόλυνση αλλά τη σοβαρή νόσηση» σημειώνει ο Δρ. Έρικ Τόπολ από το Scripps Research. Ο Ντέιβιντ Ντάουντι από το Johns Hopkins, το έθεσε ως εξής: «Το ανοσοποιητικό μας είναι σχεδιασμένο να μας προστατεύει από το να αρρωσταίνουμε, όχι από τα μην προσβαλλόμαστε καθόλου».\nΗ κατάσταση ίσως να είναι παρόμοια και για τους ανεμβολίαστους που είχαν μολυνθεί από Covid στο παρελθόν – ή ίσως να είναι πιο ευάλωτοι στη σοβαρή Covid σε σχέση με τους εμβολιασμένους. Παραμένει ασαφές.\nΩστόσο, ανησυχητικό είναι το γεγονός ότι ακόμη και οι φαινομενικά ήπιες μολύνσεις από Covid μπορεί να είναι τελικά θανατηφόρες για ευάλωτα άτομα, όπως οι ηλικιωμένοι. Ο ιός της γρίπης προκαλεί τον θάνατο μεγάλου αριθμού ηλικιωμένων για τον ίδιο λόγο.\nΈνα δεύτερο πρόβλημα είναι ότι η ανοσία μεταξύ των εμβολιασμένων και όσων έχουν ήδη νοσήσει, μοιάζει να φθίνει όσο περνάει ο καιρός. Το ποσοστό των εμβολιασμένων που θεωρούνται προστατευμένοι μειώνεται εξαιτίας της φθίνουσας ανοσίας, τονίζει ο Τόπολ.\nΌλα αυτά αποτελούν επιχειρήματα υπέρ του εμβολιασμού των πολιτών, ακόμη και αν έχουν μολυνθεί στο παρελθόν, καθώς και υπέρ της ενισχυτικής δόσης, για όσους μπορούν να τη λάβουν. «Θα πρέπει να γίνει έκκληση προς τους πολίτες να κάνουν άμεσα την ενισχυτική δόση και να μην περιμένουν τρεις με τέσσερις μήνες για ένα ειδικό εμβόλιο κατά της Όμικρον» επισημαίνει ο Βάχτερ.\nΛειτουργούν τα τεστ στην περίπτωση της Όμικρον, είτε είναι PCR test είτε rapid test που γίνονται στο σπίτι;\nΝαι, σύμφωνα με τα μέχρι τώρα δεδομένα. Εάν αυτό συνεχίσει να ισχύει, θα είναι πολύ βοηθητικό στη μάχη κατά της Όμικρον. «Η εξάπλωση της Όμικρον θα αναδείξει ακόμη περισσότερο τη σημασία των rapid test, καθώς και των νέων φαρμάκων σε μορφή χαπιών» υποστηρίζει ο Βάχτερ.\nΌπως τονίζουν οι New York Times, τα πρώτα στοιχεία ίσως αποδειχθούν παραπλανητικά, αλλά αυτό θα το γνωρίζουμε εντός μερικών εβδομάδων.\nΠρος το παρόν, οι εμβολιασμένοι μπορούν να συμπεριφέρονται όπως και πριν, αν και πολλοί θα πρέπει να επισπεύσουν τον εμβολιασμό τους με την ενισχυτική δόση.\nΟι ηλικιωμένοι αλλά και οι πιο ευάλωτοι, όπως οι άνθρωποι που λαμβάνουν θεραπεία για τον καρκίνο, θα πρέπει να συνεχίσουν να προσέχουν και να ζητούν από τα άτομα γύρω τους να κάνουν τακτικά τεστ. Για τους ανεμβολίαστους εξακολουθεί να υπάρχει σημαντικός κίνδυνος να νοσήσουν βαριά.


typhoon: Απορρίπτουν οι πρυτάνεις τις προτάσεις του υπουργείου Παιδείας\nΑπορρίπτουν οι πρυτάνεις τις προτάσεις του υπουργείου Παιδείας\nAπέρριψε η σύνοδος των πρυτάνεων στο σύνολό του το κείμενο του υπουργείου Παιδείας για τις αλλαγές στην ανώτατη εκπαίδευση. Οι πρυτάνεις, οι οποίοι συνεδριάζουν στο Τεχνολογικό και Πολιτιστικό Πάρκο Λαυρίου, θα συντάξουν κείμενο με τις προτάσεις τους το οποίο και θα καταθέσουν στο υπουργείο Παιδείας. Η σύνοδος θα ολοκληρωθεί αργά απόψε.\nΣύμφωνα με πληροφορίες, στο κείμενο των πρυτάνεων θα περιλαμβάνεται η απόφασή τους να απορρίψουν τις προτάσεις του υπουργείου Παιδείας, ενώ θα ζητούν από το υπουργείο να αποσύρει τις προτάσεις. Παράλληλα, στο κείμενο θα εκθέτουν τις δικές τους προτάσεις για την αναβάθμιση του Πανεπιστημίου, οι οποίες θα βασίζονται στην πλήρη αυτοδιοίκηση των ιδρυμάτων, στην απρόσκοπτη κρατική χρηματοδότηση και στη δωρεάν παιδεία. Συγχρόνως θα τονίζουν ότι τα ΑΕΙ διοικούνται από εκλεγμένα όργανα της πανεπιστημιακής κοινότητας. Δηλαδή σύγκλητος και πρυτανικό συμβούλιο.\nΠαράλληλα, οι πρυτάνεις αποφάσισαν να αρχίσουν κύκλο επαφών με όλα τα πολιτικά κόμματα στα οποία θα εκθέσουν τις θέσεις τους για αλλαγές στα Ιδρύματα, ενώ προτίθενται να ζητήσουν και μάλιστα σε «αυστηρό τόνο»,...\nόπως είπαν, να σταματήσει η απαξίωση του δημόσιου πανεπιστημίου και των λειτουργών του.\nΈξω από το χώρο της συνόδου, είχαν συγκεντρωθεί εκατοντάδες φοιτητές με πανό και συνθήματα εναντίον του νόμου πλαισίου, που προωθεί τις αλλαγές στα Πανεπιστήμια, αλλά και του μνημονίου. Ισχυρή ήταν η παρουσία των αστυνομικών δυνάμεων στην είσοδο του Τεχνολογικού Πάρκου. Οι αστυνομικές δυνάμεις έχουν πλέον αποχωρήσει από το σημείο. Εν τω μεταξύ, σύμφωνα με τις τελευταίες πληροφορίες, περισσότερα από 70 πανεπιστημιακά τμήματα σε όλη την Ελλάδα τελούν υπό κατάληψη.\nΤο προεδρείο της Συνόδου, διευκρίνισε ότι οι Πανεπιστημιακοί επιδιώκουν να λάβουν όμόφωνη απόφαση για το κείμενο που θα εκδώσουν. Ο πρύτανης του Πανεπιστημίου Πελοποννήσου, Θ. Παπαθεοδώρου, τόνισε, ότι «σκοπός της συνόδου είναι να τοποθετηθεί με κοινές θέσεις, κατά το δυνατόν, για το μέλλον των Πανεπιστημίων. Βάση της συζήτησης είναι ένα κοινό πλαίσιο αρχών και αξιών: πλήρης αυτοδιοίκηση, δωρεάν παιδεία και απρόσκοπτη χρηματοδότηση».\nΑπό την πλευρά του, ο πρύτανης του Πανεπιστημίου Κρήτης, Γιάννης Παλλήκαρης, επισήμανε μεταξύ άλλων ότι «οι περισσότεροι πρυτάνεις συγκλίνουν σε μια κοινή πρόταση και πρόσθεσε ότι η ακαδημαική κοινότητα έχει βασικές διαφορές με το Υπουργείο». «Δεν υπάρχει κατάλληλο περιβάλλον διαλόγου», τόνισε, αναφερόμενος και στις τοποθετήσεις του υφυπουργού Παιδείας, Γ. Πανάρετου, σχετικά με την οικογενειοκρατία στα Ιδρύματα, αλλά και στην τελευταία εγκύκλιο που έστειλε για πάγωμα της χρηματοδότησης προς τα ιδρύματα αν αυτά δεν απαντούν έγκαιρα στα αιτήματα του υπουργείου.\nΜάλιστα, ο πρύτανης του Πανεπιστημίου Κρήτης, προέβλεψε ότι «αν το Υπουργείο εμμείνει στις θέσεις του τότε θα πρέπει να αναμένουμε παρατεταμένη αναταραχή στα Πανεπιστήμια».\nΤην ίδια στιγμή, οι φοιτητές αντιδρούν στο σύνολο των αλλαγών που προωθεί το Υπουργείο και καταγγέλλουν τον διάλογο του Υπουργείου ως «ψεύτικο». Παράλληλα, τονίζουν ότι ολόκληρη η ακαδημαϊκή κοινότητα εναντιώνεται στις αλλαγές, που, όπως σημειώνουν, στοχεύουν στην κατάλυση του δημόσιου και δωρεάν χαρακτήρα της τριτοβάθμιας εκπαίδευσης.\nΑντιπροσωπεία των διαμαρτυρομένων φοιτητών, αλλά και των διδασκόντων, ύστερα από απόφαση των πρυτάνεων και σχετική άδεια, μπήκε στην αίθουσα της συνεδρίασης, και διάβασε ψήφισμα με τις συγκεκριμένες θέσεις των φοιτητών και των καθηγητών.\nΗ Πανελλήνια Ομοσπονδία Διδακτικού Προσωπικού των Πανεπιστημίων (ΠΟΣΔΕΠ) έχει ήδη δημοσιοποιήσει τις θέσεις της και έχει τοποθετηθεί εναντίον του βασικού κορμού των προτάσεων του Υπουργείου Παιδείας.\nΤο Ε.Μ.Πολυτεχνείο, από την πλευρά του, ζητά την απόσυρση των προτάσεων του υπουργείου και την έναρξη της συζήτησης με το υπουργείου επι των κοινών προτάσεων των Πανεπιστημίων.\nΕτικέτες Διαμαντοπούλου, Παιδεία, Πανάρετος, Πανεπιστήμιο, Πολυτεχνείο


Ο οδηγός ταξί εξηγεί γιατί αρνήθηκε να μεταφέρει την αιμόφυρτη γυναίκα! (Βίντεο) « TROMAKTIKO.org | ΕΝΗΜΕΡΩΣΗ ΧΩΡΙΣ ΔΕΣΜΕΥΣΕΙΣ\nΟ οδηγός ταξί εξηγεί γιατί αρνήθηκε να μεταφέρει την αιμόφυρτη γυναίκα! (Βίντεο)\nΠαρασκευή 22 Μάρτιος 2019, 22:56 Ελλάδα\nΓια παρεξήγηση κάνει λόγο ο οδηγός ταξί που αρνήθηκε να παράσχει βοήθεια στην γυναίκα που πυροβολήθηκε από τον σύζυγό της στο Ελληνικό, μετά τον σάλο που έχει προκαλέσει η συμπεριφορά του.\nΑναρτήθηκε Παρασκευή 22 Μάρτιος 2019, 22:56 στην Κατηγορία: Ελλάδα Ετικέτες: video, ελληνικό\n« Αυτή είναι η θέση εργασίας που πολλοί ονειρεύονται! Τι κερδίζουν οι τυχεροί που επιλέγονται;\nΟ απατημένος σύζυγος «έπιασε την γυναίκα του στα πράσα», με drone! (Εικόνες – Βίντεο) »